title: Loismonni

text: Loismonni käyttää ruokanaan muiden kalojen verta. Se aloittaa ruokailun uimalla vierekkäin sopivan isäntäkalan rinnalla, jolloin se yrittää tunkeutua isäntäkalan kiduskannen alle. Tämän jälkeen loismonni tekee hampaillaan viillon isäntäkalan valtimoon, jolloin veri virtaa loismonnin suoleen. Ruokailun aikana loismonnin vatsa voi turvota huomattavasti. Koko ruokailu kestää 30 sekunnista kahteen ja puoleen minuuttiin, riippuen loismonnin koosta ja sen onnistumisesta kiinnittyä isäntäkalan verisuoneen. Isäntäkalat pystyvät puolustautumaan loismonnia vastaan painamalla kalvomaisia kiduskannen läppiä alaspäin, jolloin se ei pysty tunkeutumaan kiduskammioon. Ne voivat myös sulkea molemmat kiduskantensa ja suunsa torjuakseen loismonnin hyökkäyksen. Vastoin yleistä luuloa loismonni ei ime verta vaan tehdessään viillon verisuoneen se toimii eräänlaisena jatkeena isäntäkalan verenkierrolle, jolloin veri virtaa suoraan loismonnin suoleen.


title: Loismonni

text: Ihmisten keskuudessa kalaa pelätään, koska tarinoiden mukaan se ui joskus vedessä olevan alastoman ihmisen ruumiinonteloon (anukseen tai vaginaan, pienet yksilöt jopa penikseen), jonne se tekee hampaillaan viilloon ja ruokailee samalla tavalla kuin kalan kiduksissa. Kiinnittynyttä loismonnia on lähes mahdotonta poistaa ilman leikkausta. Loismonnin väitetään voivan aiheuttaa tappavan infektion. Tarina on kiertänyt lehdistössä ja artikkeleissa ainakin 1930-luvulta asti.


title: Loismonni

text: Loismonnin tunkeutumisesta ihmisen virtsateihin on vain yksi dokumentoitu tapaus, joka tapahtui Itacoatiarassa, Brasiliassa vuonna 1997. Uhri (joka tunnetaan vain nimikirjaimilla F.B.C.) matkusti 28. lokakuuta 1997 Manaukseen, Luoteis-Brasiliaan, jossa tohtori Anoar Samad teki hänelle kaksi tuntia kestäneen urologisen leikkauksen kalan poistamiseksi.


title: Bayou Country

text: Bayou Country on yhdysvaltalaisen rock-yhtyeen Creedence Clearwater Revivalin toinen albumi. Se julkaistiin vuoden 1969 tammikuussa ja sisältää muun muassa klassikkokappaleen ”Proud Mary”, joka oli samalla albumin ainoa singlejulkaisu. Toinen yhtyeen legendoihin kuuluva kappale on avausraita ”Born on the Bayou”. "Bayou Countrylla" CCR:n on katsottu löytäneen tyylinsä.


title: Bayou Country

text: Yhtyeen esikoisalbumiin verrattuna "Bayou Country" menestyi Yhdysvalloissa hyvin. Debyyttilevy "Creedence Clearwater Revival" ei ollut yltänyt top 50:een, mutta "Bayou Country" nousi Billboard 200 -listan sijalle 7. Lisäksi Ranskassa albumi pääsi listaykköseksi.


title: Bayou Country

text: Vuonna 2008 julkaistiin 40th Anniversary Edition -juhlapainos, jolla on alkuperäisen levyn sisällön lisäksi neljä bonuskappaletta.


title: Bayou Country

text:
A-puoli
B-puoli


title: Veikko Palomaa

text: Veikko Palomaa (alk. "Kustaa Viktor Wahlsten", 28. helmikuuta 1865 Sauvo – 1. tammikuuta 1933 Jurva) oli suomalainen kirjailija ja toimittaja, joka käytti nimimerkkiä "Aate". Vuonna 1905 Palomaa perusti "Omatunto"-lehden yhdessä Pekka Ervastin ja Maria Ramstedtin kanssa. Hän toimi myös suomentajana ja kirjoitti paljon lehtiartikkeleita. Palomaan kirjoittama ja kääntämä kirjallisuus oli teosofishenkistä, mutta hänet muistetaan myös sukupuoliasioita käsittelevistä kirjoista, joista yksi painos jopa takavarikoitiin.


title: Veikko Palomaa

text: Kustaa Viktor Vahlsten syntyi Sauvossa 1865. Hänen vanhempansa olivat suutari ja satulaseppä Hemming Vahlsten ja Helena Vahlsten (o.s. Wall). Koti oli köyhä, ja Kustaa joutui käymään kerjuulla, mutta hän pääsi kuitenkin opiskelemaan Turun suomalaiseen lyseoon vuonna 1880. Hän sai rahallista tukea opiskeluun Elias Lönnrotilta, ja lyseon latinanopettaja N. R. af Ursin avusti häntä tarjoamalla ilmaisia aterioita. Kustaan opiskelu päättyi kuitenkin 8. luokalla erottamiseen, koska hän oli tunnustanut aviottoman lapsen.


title: Veikko Palomaa

text: Opiskelujen jälkeen Vahlsten toimi kotiopettajana ja lähti sitten merille. Hän ehti työskennellä myös kiertelevänä kirjakauppiaana ja sahalla. Vuonna 1886 hän suomalaisti sukunimensä Palomaaksi.


title: Veikko Palomaa

text: Palomaa kääntyi baptistiksi 1891 ja kävi saarnaajakoulun. Vuonna 1893 Palomaa meni naimisiin torpparin tyttären Hedvig Sofia Korpisen kanssa. Heille syntyi vuosina 1894–1909 kahdeksan lasta. Palomaa oli mukana perustamassa baptistien lehteä "Totuuden Kaikua" vuonna 1896, ja hän toimi sen ensimmäisenä toimittajana luoden lehdelle selkeän linjan. Myöhemmin hän matkusteli Saksassa ja Yhdysvalloissa.


title: Veikko Palomaa

text: Palattuaan Suomeen Palomaa jatkoi työtä toimittajana. Hän pääsi aputoimittajaksi Vaasassa ilmestyneeseen "Pohjalaiseen" vuonna 1899. Kaksi vuotta myöhemmin hän siirtyi "Työmieheen" ja avusti myös vuodesta 1902 alkaen "Työmiehen Illanviettoa". Palomaa käytti kirjoituksissaan nimimerkkiä Aate. Hän kuului Sörnäisten työväenyhdistykseen. Vuonna 1900 hän koki teosofisen herätyksen ja ryhtyi sen innoittamana pitämään työväenyhdistyksessä teosofisia esitelmiä.


title: Veikko Palomaa

text: Lehtikirjoittajana Palomaa herätti erityisesti huomiota sukupuolimoraalia koskevilla kannanotoillaan. Vuonna 1902 hän ehdotti avioliitotonta yhteiskuntaa, mihin Agathon Meurman kirjoitti vastustavan kirjoituksen. Omassa elämässäänkin Palomaa toteutti vapaata sukupuolimoraalia: vaimonsa muutettua pois 1902 Palomaa ryhtyi suhteeseen emännöitsijänsä Eeva Liisa Keverin kanssa, ja heille syntyi kolme lasta vuosina 1905–1913. Lisäksi Palomaa hankki vielä lapsia vihityn vaimonsakin kanssa.


title: Veikko Palomaa

text: Vuonna 1905 Palomaa perusti Pekka Ervastin ja Maria Ramstedtin kanssa teosofisen "Omatunto"-lehden. Saman vuoden joulukuussa Palomaa erotettiin "Työmiehen" toimituksesta; jo aikaisemmin teosofisten kirjoitusten julkaiseminen oli kielletty "Työmiehen Illanvietossa". Palomaa toimi vuonna 1906 jonkin aikaa Matti Kurikan "Elämästä"-lehden toimitussihteerinä mutta riitautui Kurikan kanssa ja jätti lehden.


title: Veikko Palomaa

text: Marraskuussa 1906 Palomaa valittiin komiteaan, jonka tehtäväksi annettiin valmistella Teosofisen seuran Suomen-osaston perustamista. Hän toimi uuden Kalevala Loosin sihteerinä ja kiersi seuran matkapuhujana.


title: Veikko Palomaa

text: Loppuelämänsä Palomaa toimi vapaana kirjailijana ja julkaisi teosofista kirjallisuutta sekä kaksiosaisen elämäkerran "Elämän kourissa" (1915–1920). Teos "Lemmen salaisuudet" (1911) takavarikoitiin oikeuden määräyksestä, mutta siitä ilmestyi uusi painos Yhdysvalloissa 1917. Palomaa kirjoitti myös kuolemaansa asti artikkeleita teologisiin lehtiin. Hyvin kielitaitoisena – Raoul Palmgrenin mukaan Palomaa osasi 17:ää kieltä – hän suomensi myös paljon kirjallisuutta.


title: Dino Crisis

text: Dino Crisis on Capcomin kehittämä ja julkaisema selviytymiskauhupeli. Pelin jatko-osat ovat "Dino Crisis 2" vuodelta 2000 ja "Dino Crisis 3" vuodelta 2003. Vuoteen 2009 sijoittuvassa tarinassa salainen kommandotiimi SORT ("Secret Operation Raid Team") on lähettänyt agentti Tomin Ibis-saaren tutkimuslaitokseen. Hän saa tietää, että kuolleeksi luultu tohtori Edward Kirk johtaa salaisia projekteja laitoksessa. Neljä SORT-agenttia lähetetään hakemaan Kirk takaisin hallituksen haltuun. Agentit Regina, Gail, Rick ja Cooper laskeutuvat saarelle laskuvarjoilla. Cooper menettää hallinnan ja laskeutuu viidakkoon, jossa hän joutuu "Tyrannosaurus rexin" syömäksi. Kolme muuta agenttia jatkavat tehtävää tietämättä Cooperin kuolemasta.


title: Dino Crisis

text: Agentit löytävät tapettuja ja osittain syötyjä tiedemiehiä sekä turvallisuushenkilöstöä. Pian he tajuavat dinosauruksien olevan verilöylyjen takana ja löytävät vakavasti vahingoittuneen Tomin. Rick vie Tomia lääkintähuoneeseen, mutta tämä kuolee puolustaessaan Rickiä "Velociraptorin" hyökkäykseltä. Myöhemmin agentit saavat Kirkin haltuunsa ja valmistautuvat pakoon helikopterilla, mutta "Tyrannosaurus" tuhoaa sen ja pakottaa agentit vetäytymään takaisin laitokseen.


title: Dino Crisis

text: Kirk kertoo tehneensä tutkimuksia käyttäen ”Kolmannen Energian” teknologiaa. Tutkimuksessa tuli ongelma, minkä vuoksi menneisyys ja nykyaika menivät sekaisin, tuoden dinosaurukset saarelle. Hän kertoo myös, että reaktoreiden ylikuormittuessa energiantulo pysähtyy. Regina ylikuormittaa reaktorit, joka tärisyttää laitosta ja pudottaa ilmanvaihtoputken Gailin päälle. Kirk pakenee.


title: Dino Crisis

text: Pelissä on kolme erilaista loppuratkaisua, jotka määräytyvät pelaajan tekemien valintojen mukaan.


title: Carpe diem

text: Carpe diem on latinaa ja tarkoittaa kirjaimellisesti ""poimi päivä"", mutta käännetään yleensä muotoon ""tartu hetkeen"". Tämä hyvin tunnettu lentävä lause on peräisin Horatiukselta (ensimmäinen oodikirja, oodi 11), joka kehottaa Leuconoë-nimistä naista käyttämään hyväkseen jokaisen käsillä olevan hetken ja varoittaa häntä luottamasta liiaksi tulevaisuuteen. Oodin ovat suomentaneet mm. Teivas Oksala ja Toivo Viljamaa.


title: Carpe diem

text: Oodi 1, 11:


title: Taidetta taiteen vuoksi

text: Taidetta taiteen vuoksi (, ) on 1800-luvulla yleistynyt iskulause. Sanonta ilmaisee monen kirjailijan ja taiteilijan käsitystä siitä, että taide ei tarvitse perusteluja eikä sen tarvitse palvella poliittisia, kasvatuksellisia eikä muitakaan tavoitteita.


title: Taidetta taiteen vuoksi

text: Varsinkin 1800-luvun lopulla esiintynyt estetismi eli esteettinen liike suosi ajatusta taiteesta taiteen vuoksi.


title: Taidetta taiteen vuoksi

text: Sanontaa on myöhemmin usein käytetty vähättelevästi paitsi taiteessa myös muualla tarkoittamaan tyhjänpäiväistä toimintaa eli tekemistä tekemisen itsensä vuoksi.


title: Taidetta taiteen vuoksi

text: Lauseen ”taidetta taiteen vuoksi” otti käyttöön 1800-luvun alussa ranskalainen taidefilosofi Théophile Gautier, joka korosti muodon täydellisyyttä ilmaisun kustannuksella. Gautier’n taideteoria tarkastelee taidetta sisäisen maailman mikrokosmoksena, joka havaitaan ja käännetään ulkoisen maailman ilmiasun kautta tarkastelijalle. Taiteen ymmärtäminen on Gautier’lle vastaanottajan ”siirtämistä” puhtaiden emootioiden, väkivallan ja aistimusten maailmaan, joka tehostaa taiteen dramaattista totuutta. Tämä idealismi johtaa uskonnolliseen taide-elämykseen, jota Gautier nimitti ”taiteen temppeliksi”; luonnehdinta on melko ironinen, koska hän piti itseään nykyajan pakanana. Gautier’n subjektivistinen painotus vaikutti muun muassa nuoreen Charles Baudelaireen.


title: Taidetta taiteen vuoksi

text: Gautier’n lähestymistavan vetovoima jatkui myös 1900-luvulla, vaikka se korvattiinkin toisilla menetelmillä.


title: Taidetta taiteen vuoksi

text: Myös wieniläinen musiikkikriitikko Eduard Hanslick sekä ranskalainen filosofi Victor Cousin mainitaan ajatuksen varhaisiksi edistäjiksi. Samoin Edgar Allan Poe kirjoitti eräässä esseessään aiheesta ”runoutta runouden vuoksi”. Gautier teki sanonnasta kuitenkin tunnuslauseen suuntaukselle, jonka mukaan taidetta tulee luoda ja arvostaa siksi, että se on taidetta. Ajattelutapa oli seurausta Euroopan teollistumisesta; aikaisemmin taiteen avulla oli lähinnä kerrottu, miltä asiat näyttävät, ja taidetta oli käytetty kuvaamaan pääasiassa uskonnollisia aiheita.


title: Taidetta taiteen vuoksi

text: Käsitettä käytetään varsinkin seuraavien taiteilijoiden ja kirjailijoiden yhteydessä: Theophile Gautier, Charles Baudelaire, James McNeill Whistler, Oscar Wilde ja Edgar Allan Poe.


title: Taidetta taiteen vuoksi

text: Taide taiteen vuoksi oli 1800-luvun boheemien vastalause niille, jotka halusivat taiteen palvelevan yhteiskunnallisia tai moraalisia tarkoitusperiä. Vastakkaista suuntausta edusti esimerkiksi John Ruskin.


title: Taidetta taiteen vuoksi

text: Myös sosialisteilla oli yhtä korkealentoisia käsityksiä taiteen tarkoituksesta, mutta he korostivat taidetta yhteiskunnan uudistajana. Sosialistinen kritiikki torjui formalismin. Sosialististen ajattelijoiden mukaan taidetta ei saa siirtää norsunluutorniin esteettisille erakoille. Päinvastoin taide pitää ottaa mukaan mullistettaessa yhteiskuntajärjestystä. Taideteoksen on kuvattava epäoikeudenmukaisuuksia, jotka vielä kahlitsevat ihmisiä. Näin taiteen innostamien silmien pitäisi avautua ja vastarinnan viritä. Kriitikon oli johdatettava taiteilijoita ja välitettävä arvoja, joista taiteilijat saivat innoituksensa.


title: Taidetta taiteen vuoksi

text: Ajatusta taiteesta taiteen vuoksi vastustivat jyrkästi totalitarististen yhteiskuntien johtajat, ja sosialististen maiden ainoaksi virallisesti sallituksi taidesuuntaukseksi nimettiinkin sosialistinen realismi.


title: Taidetta taiteen vuoksi

text:
Ajatus taiteesta taiteen vuoksi syntyi romantiikan aikakaudella, ja sen jatkajaksi modernismin aikana tulivat kirjallisuustieteessä formalistisia ajatuksia kehittänyt Roger Fry ja amerikkalainen taidekriitikko Clement Greenberg. Heidän mukaansa taiteesta nauttiminen tuli käsittää henkisesti, samansuuntaisesti kuin uskonnollinen mietiskely. Mitä korkeammalle kohotettuna ja vapaampana maailmasta, sen parempi. Taiteesta alkoi tulla uskonnon korvaaja ja kriitikoista henkisiä tiennäyttäjiä, joiden odotettiin pitävän aisoissa niitä, jotka poikkesivat aidosta esteettisestä järjestyksestä.
Elokuvayhtiö Metro-Goldwyn-Mayer otti iskulauseen tunnuskuvioonsa — leijonan päätä kiertävässä nauhassa lukee "Ars gratia artis".


title: Et tu, Brute

text: Et tu, Brute ("Sinäkin Brutukseni") on latinankielinen fraasi, jonka Julius Caesarin väitetään sanoneen viimeisinä sanoinaan ennen kuolemaansa. Fraasia käytetään tunnistettaessa ystävänä esiintynyt petturi. Se esiintyy muun muassa Shakespearen näytelmässä Julius Caesar.


title: Et tu, Brute

text: Suetonius mainitsee perimätiedon, jonka mukaan Caesar huudahti kreikaksi "Καὶ σὺ, τέκνον;" ("Kai sy, teknon?"), "Sinäkin, poikani?", huomattuaan ystävänsä Marcus Brutuksen salaliittolaisten joukossa. Plutarkhoksen mukaan taas Caesar ei sanonut tuolloin mitään.


title: Idän Tähden Järjestö

text: Idän Tähden Järjestö, lyhennettynä I.T.J., oli Krishnamurtin ympärille vuonna 1911 perustettu järjestö, jonka Krishnamurti itse lakkautti vuonna 1929. Järjestön jäsenet uskoivat maailmanopettajan (Maitreya) pikaiseen saapumiseen.


title: Idän Tähden Järjestö

text: Kesällä 1912 kirjoitettiin Suomesta Alcyonelle (nimi jolla Krishnamurti tunnettiin) ja pyydettiin lupa perustaa Idän Tähden Järjestön suomalainen osasto. Kirje nähtävästi katosi matkalla, ja siksi lähetettiin Intiaan uusi anomus. Lopulta lupa perustamiselle saapui Krishnamurtin sihteeriltä George Arundalelta. Suomen paikalliseksi edustajaksi tuli tohtori Willie Angervo Mikkelistä ja kirjeenvaihtajasihteeriksi Toivo Vitikka Oulunkylästä.


title: Idän Tähden Järjestö

text: Rudolf Steiner ei hyväksynyt järjestöä, koska se puhui Kristuksen toisesta tulemisesta ja Steiner itse opetti ettei Kristus tule.Järjestö alkoi julkaista vuonna 1917 myös lehteä nimeltä "Idän Tähti". Järjestön tiimoilta julkaistiin myöhemmin myös lehtiä Tähtilehti sekä Kansainvälinen Tähtilehti.


title: Veni, vidi, vici

text: Veni, vidi, vici on latinaa ja tarkoittaa "Tulin, näin, voitin".


title: Veni, vidi, vici

text: Tätä erittäin kuuluisaksi tullutta lentävää lausetta käytti Julius Caesar tiedottaakseen voitostaan, jonka hän oli saavuttanut vuonna 47 eaa. Bosporoksen kuninkaasta Farnakeesta Zelan luona Mustanmeren rannalla. Caesar kirjoitti tämän lausahduksen ystävälleen Amantiukselle. Tällä Julius Caesar tarkoitti lähinnä sitä, että sota oli helppo ja lyhyt sillä taistelu taisteltiin mäellä, jossa Caesarin joukot olivat mäen päällä ja Farnakeen alla.


title: Veni, vidi, vici

text: Farnakes oli yrittänyt vapauttaa Mustanmeren rannalla sijainneen valtakuntansa Roomasta. Caesarilla oli puolet pienempi armeija, mutta hän teki silti voiton helposti. Kotiin palattuaan Caesar ajoi vaunuilla katuja pitkin mukanaan suuri taulu, jossa oli kaiverrettu: "Veni, vidi, vici".


title: Pesiönlahti

text: Pesiönlahti on Suomussalmen Kiantajärven läntisin lahti ja sen ympärille sijoittunut kyläyhteisö. Kunnallishallinnossa se on osa Pesiökylää. Pesiönlahdessa toimi aiemmin Pesiönlahden kansakoulu.


title: Pesiönlahti

text:
1600-luvulla seutu sai ensimmäiset vakituiset uudistilalliset. 1650-luvulla Pesiönjärven länsipuolella Pesiön tilaa isännöi Matti Keränen ja järven kaakkoispuolella Haapalaa Matti Haapalainen. Lähimmät naapurit tuohon aikaan olivat Puolangan Suolijärvellä ja nykyisen Suomussalmen kirkonkylän tienoilla.
Raappanan tila sai alkunsa kun mahdollisesti ensimmäinen Suomussalmen Juntunen Pekka Laurinpoika asettui talonpitoon 1670-luvulla. Tila tunnettiin tuolloin Suolijärven Juntulana n:o 5 . 1700-luvulla tila siirtyi Hannu Raappanan haltuun. Tilalla on edelleen hirsinen vilja-aitta, jonka rakennusvuodeksi on veistetty 1754 ja puumerkki HR (Hannu tai Heikki R.) . Teerelän tilan perusti 1750-60 tienoilla Jaakko Turpeinen. Raappana, Haapala ja Teerelä olivat nykyisen Pesiönlahden koulupiirin alueella sijainneet kantatilat. Isojako mullisti pitäjän kyläjaon. Raappanan tilasta osa päätyi 1900-luvun alkupuolella tervaporvarien ja sittemmin Oulu Oy:n omistukseen. Nykyiset UPM:n omistukset ovat osin perua siltä aikakaudelta.


title: Pesiönlahti

text: 1880-1890-luvuilla kylälle syntyivät kruununtorpat Pihlaja, Hirvola, Kauhala (Rantala), Myllylä ja Kerälä. Heikkilän (Heikkinen) kruununtorppa (aiemmin Harakanautio) on myöhempää perua.


title: Pesiönlahti

text: Isonjaon jälkeen syntyneitä tiloja ovat ainakin Vähälä (1933), Vilppula, Metsärinne ja Kuusilehto (1957), Kankaala ja Kotila (1958) sekä Kiviniemi 1960-luvulla. Joukokylän tieltä erkanevan Vaatojärventien varressa olevista taloista ovat yllämainitun Raappanan lisäksi iäkkäimpiä Uutela, Lehtiaho, Vaarala, Haapala ja Vaatorinne. Toiselle suunnalle lähtevän Vähäläntien varressa ovat Päivölä ja Vähälä. Viime vuosikymmeninä on lukuisia taloja rakennettu joko olemassa olevien tilojen yhteyteen tai muuten olemassaolevien teiden varsille.


title: Pesiönlahti

text: Pesiöjoki on toiminut aikoinaan uittoväylänä ja siitä muistona säilyi vuosikymmenien ajan Pesiönlahden pohjaan ankkuroidut suuret tukit. Suunnitelmia Pesiöjoen palauttamiseksi ennalleen uiton jäljiltä on esitetty ja uittoväyliä suunniteltiin palautettaviksi kalastuskuntoon v. 2007. Nykyisen viitostien ja Joukokylän tien risteyksessä sijaitsi sotavuosina vankileiri, jonka Ilmari Kianto mainitsee matkakertomuksessaan. 1950-luvulla paikalla oli muutaman vuoden ajan Suomussalmen vankisiirtola, jonka vangit osallistuivat rautatien ja uusien maanteiden rakennukseen. Myöhemmin puhekielessä Konnalan rantana tunnettu paikka toimi TVH:n varikkona. Alueella, nykyisen viitostien ja rannan välissä oli toimisto ja lukuisia parakkirakennuksia.


title: Pesiönlahti

text: Pesiönlahden rantamaisemissa on sodan aikana kaivettuja poteroita, jotka lienevät vaatimaton osa pääosin välirauhan aikana rakennettua Salpalinjaa. Alueella sijaitsi myös sotakoirien koulutuskeskus jonka jäljiltä Pesiölle haarautuvan tien varren kukkulalla oli vielä 1990-luvulla näkyvissä hyvin säilyneet lautarakenteiset koppien suuaukot.


title: Pesiönlahti

text: Talvisodan taistelut eivät laajemmin koskettaneet kylää. Kuitenkin nykyisin vanhainkotina toimiva Kurimon talo oli suomalaisten joukkojen huoltopaikkana. Kurimosta pitäen alkoi osaltaan saarrostava hyökkäys Hulkonniemeen, joka johti vuodenvaihteessa 1939–1940 venäläisen 163. divisioonan irtautumiseen alueelta.


title: Pesiönlahti

text: Pesiönlahden henkistä elämää, kuten suomussalmelaista yleensäkin leimasi 1900-luvulla usein vahva aatteellisuus, yleensä joko voimakas vasemmistolaisuus tai herännäisyyttä lähellä oleva kristillisyys kotiseuroineen. Porvarillista suuntaa edusti pääasiassa keskustaa lähellä olevat aatteet.


title: Pesiönlahti

text: Koko pitäjän värikkäimpiä hahmoja oli aikoinaan korven profeetta, saarnaaja Antti Juntunen, Parta-Antti, joka vaikutti 1920–50-luvuilla. Hänen kerrotaan kokeneen voimakkaan hengellisen herätyksen ja heränneen myös vihaan porvaririistäjiä kohtaan.. Adam Härkösen Kainuuseen levittämä härkösläisyys sai uusia piirteitä varsinkin karismaattisen saarnaajan Onni Poutasen ansiosta. Oiva Turpeinen kutsuikin liikettä 1946-1948 poutas-härkösläisyydeksi. Liikkeen saarnamiehinä seudulla esiintyi kuusi muutakin saarnaajaa, joista Uuno Heikkinen mainitaan huomattavimpana. .


title: Pesiönlahti

text: Lahden länsirantaa seurailee nykyisin Kuusamoon johtava valtatie 5 (Viitostie). Lähellä lahden perukkaa haarautuu tie länteen Pesiökylälle ja Joukokylään. Kuntakeskus Suomussalmi eli entinen Ämmänsaari on seitsemän kilometrin päässä kaakossa.


title: Pesiönlahti

text:
Ämmänsaaren rata kulkee Pesiön asemalta maantielinjan eteläpuolella
kohti Pesiönlahtea. Kilometrin verran ns. Vähän seisakkeen jälkeen rata kiertää Hirvovaaran pohjoispuolelta, jonka jälkeen se kääntyy hieman etelään kohti Kurimoa ja Ämmänsaarta ja viitostien länsipuolella pysytellen päätyy Ämmänsaaren ratapihalle.


title: Pesiönlahti

text: Henkilöjunat pysähtyivät Vähän seisakkeella vielä 1950-luvulla ja paikkaa käytettiin myös puutavaran lastauspaikkana. Radanvarren purupohjaista kuormauskenttää kylän nuoriso käytti 1960–1970-lukujen taitteessa jalkapalloharjoituksiin. Kylän joukkue kamppaili ajoittain tasaväkisesti paikallisen Suomussalmen palloseuran kanssa.


title: Pesiönlahti

text: Pesiönlahden rannalla sijaitsi 1960-luvulta alkaen Suomussalmen Puutavara Oy:n saha. Myöhemmin saha oli Kajaani Oy:n omistuksessa ja merkittävä seudun työnantaja. Sahan toiminta lakkasi 1990-luvulla ja rakennukset on purettu. Pitkäaikainen sahanhoitaja oli Risto Haapala.


title: Pesiönlahti

text: Hirvovaaran Hirvola toimi koulutiloina ennen varsinaisen koulun rakentamista. Sen läheisyydessä sijaitsi myös tunnettu maanmittaustorni. Koulutoimintaa oli 1950-luvulla myös Kerälän ja Heikkilän talossa. Kylän koulu lakkautettiin 2000-luvulla.


title: Pesiönlahti

text:
Kirjailija, kulttuurisihteeri Jalo Heikkisen kotitalo Rauhala on Pesiönlahden takana Kylmälläniemellä. Hän on paitsi tallentanut suomussalmelaista elämänmenoa, tehnyt myös merkittävän elämäntyön Ilmari Kiannon tuotannon järjestelijänä ja tutkijana.
Ilmari Kianto oli lähinaapuri Kerälänrannan asukkaille aikanaan ja mm. Kerälän Heikki Heikkisen hanuri soi aikanaan myös Iki-Kiannon illanvietoissa..
Lahjakkaita tarinankertojia olivat muun muassa Uutelan isäntä Eemeli Heikkinen ja kirvesmies Sulo Moilanen Koskelasta. Olympiamitalisti Marko Kemppaisen lapsuudenkoti on Pesiönlahden Myllylässä.


title: Pesiönlahti

text: Pesiönlahden ranta-asujia oli mm. pitkän iän saavuttanut Sirkkulan vanha-Setti, Seth Heikkinen (1903–2005), joka ehti nuoruudessaan seikkailla Afganistanissa asti ja työskenteli muun muassa Puin kaupungin tulitikkutehtaalla..


title: Pesiönlahti

text:
Multian (1988-1989) ja Kinnulan kunnanjohtajana (1990-2004) toiminut Kauko-Pekka Moilanen on kotoisin
Vähälästä. Hän perusti kylälle Vähävaaran hirviseurueen.


title: Pesiönlahti

text:
Näyttelijä-ohjaaja Markku Keränen on kotoisin Vaaralasta. Hänen sisarensa Seija Rannikko on näyttelee Ämmänsaaren teatteri Retikassa.
Vilppulan Keijo Keränen on saavuttanut voimanoston Suomen mestaruuden. Aatu Keränen on tunnettu taitavana trikkaajana ja uimahyppääjänä.


title: Pesiönlahti

text: Suomussalmen kunnanvaltuustossa kylää (2006) ovat edustaneet Vesa Heikkinen ja Veikko Timonen. Elias Rissanen menestyi aikanaan TV2:n Suomen Tietoviisas -visailussa.


title: Creedence Clearwater Revival (albumi)

text: Creedence Clearwater Revival on yhdysvaltalaisen rock-yhtye Creedence Clearwater Revivalin esikoisalbumi, joka julkaistiin vuoden 1968 heinäkuussa. Sille sisältyvät yhtyeen kuuluisat cover-kappaleet ”I Put a Spell on You” sekä ”Suzie Q”. Tyyliltään albumi on blues rock -voittoinen sisältäen myös vaikutteita psykedeelisestä rockista erilaisten äänitehosteiden muodossa.


title: Creedence Clearwater Revival (albumi)

text: Albumi ei ollut ilmestyessään suuri menestys yhtyeen kotimaassa – se pääsi Yhdysvaltain Billboard 200 -listalla sijalle 52. Sen sijaan Ranskassa levy pääsi listakakkoseksi. Levyn vuonna 2008 ilmestynyt 40th Anniversary Edition sisältää alkuperäisen albumin lisäksi neljä bonuskappaletta.


title: Creedence Clearwater Revival (albumi)

text: Kappale ”Porterville” oli mukana vuonna 2007 ilmestyneessä elokuvassa "Erämään armoille".


title: Creedence Clearwater Revival (albumi)

text:
A-puoli
B-puoli


title: White Rabbit

text: White Rabbit on psykedeelinen rockkappale Jefferson Airplanen vuonna 1967 ilmestyneeltä albumilta "Surrealistic Pillow". Kappale julkaistiin myös singlenä, joka saavutti parhaimmillaan kahdeksannen sijan Billboard Hot 100 -listalla. Kappaleen säveltäjä Grace Slick oli esittänyt kappaleen ensimmäisen kerran yhtyeensä The Great Societyn kanssa vuonna 1966. Vaikuttava kappale sai Jefferson Airplanen jäsenet houkuttelemaan Slickin yhtyeeseensä.


title: White Rabbit

text: ”White Rabbit” on Grace Slickin varhaisimpia kappaleita, sävelletty vuoden 1965 lopulla tai 1966 alussa. Kappaleen aihe rinnastaa huumeiden aiheuttamat hallusinaatiot ja Lewis Carrollin lastenkirjojen "Liisan seikkailut ihmemaassa" sekä "Liisan seikkailut peilimaailmassa" mielikuvitusmaailman.


title: Kansallinen vapautusrintama (Algeria)

text: Kansallinen vapautusrintama (arabiaksi: "جبهة التحرير الوطني", "Jabhat al-Taḩrīr al-Waţanī", eli FLN) on algerialainen puolue. Se on perustettu vuonna 1954. Puolue on Algerian itsenäisyyssodan voittaneen osapuolen jatkumo ja ainut puolue 1980-luvulle asti, jolloin siirryttiin monipuoluejärjestelmään.


title: Kansallinen vapautusrintama (Algeria)

text: Puolueen nuorisojärjestö on Union nationale de la jeunesse algérienne.


title: Kansallinen vapautusrintama (Algeria)

text: Vuoden 2002 parlamenttivaaleissa puolue sai 2 618 003 ääntä (35,3 %, 199 paikkaa). Vuoden 2004 presidentinvaaleissa puolueen ehdokas Ali Benflis sai 653 951 ääntä (6,4 %).


title: Kansallinen vapautusrintama (Algeria)

text: Puolueen ideologia koostuu pääasiassa nationalismista. Aluksi tärkeintä oli irtautuminen Ranskasta. Ideologiaan myös kuuluu sosialismi ja uskontojen erottaminen valtiosta. Kylmän sodan aikana puolue vastusti kommunismia.


title: Ikuisuuskivet

text: Ikuisuuskivet () (tunnettu alun perin nimellä Sielukivet ()) ovat Marvel-kustantamon sarjakuvissa esiintyvä kuudesta jalokivestä koostuva käsittämättömän voimakas energianlähde. Kaikkien kuuden kiven käyttäjä nousee kaikkivoipaiseksi ja hallitsee jumalana koko universumia. Hullu titaani Thanos yhdisti kivet ensimmäisen kerran niin sanottuun Ikuisuuden rautahanskaan (). Myöhemmissä tarinoissa Ikuisuuskiviin esiteltiin uusi Egokivi, jota ei kuitenkaan tarvita Ikuisuuden rautahanskan muodostamisessa.


title: Ikuisuuskivet

text: Ikuisuuskivillä ei ole tunnettua yhteyttä Ikuisuuteen.


title: Ikuisuuskivet

text: Ikuisuuskivet ovat olleet olemassa aina, mutta vain hyvin harva on tiennyt niiden todellisesta voimasta ja luonteesta. Kivet ovat salaperäisiä esineitä, joiden haltijat ovat usein kironneet omistamansa mahtiesineen helyksi. Kivien käyttö vaatii tietoa ja kärsivällisyyttä. Vain kourallinen ihmisiä on pitänyt kiveä hallussaan omia tarkoitusperiään ajatellen, mutta he eivät silti ole koskaan ymmärtäneet niiden todellista voimaa.


title: Ikuisuuskivet

text: Vain mahtavimmat kosmiset jumalat tietävät, että kaikkia ulottuvuuksia hallitsi aikoinaan kaikkivoipainen jumala. Tämä mahtava olento oli kuitenkin yksinäinen, ja se kaipasi seuraa. Epätoivoinen olento loi laumoittain olioita, mutta koska hänellä ei ollut käsitystä hyvästä tai pahasta, olennoista kehittyi pahansuopia hirviöitä. Huomatessaan virheensä olento tuhosi luomuksensa ja jäätyään taas yksin riisti itseltään hengen.


title: Ikuisuuskivet

text: Sellainen voima ei kuitenkaan kadonnut todellisuuksista, vaan kerääntyi yhteen Ikuisuuskiviksi. Niitä käyttivät useat oliot kautta universumin historian, mutta vasta Thanos tajusi niiden todellisen voiman. Thanos keräsi Ikuisuuskiviä kaikkialta kosmoksesta Universumin vanhimmilta ja loi Ikuisuuden rautahanskan, jonka avulla hän nousi hetkeksi jumalaksi. Myöhemmin Ikuisuuskivet siroteltiin jälleen kaikkialle universumiin. Vain Sielukivi jäi Adam Warlockille.


title: Ikuisuuskivet

text: Kostajien ja Oikeuden Puolustajien yhteisseikkailussa Darkseid sai koko Ikuisuuden rautahanskan kootuksi mutta hylkäsi sen huomattuaan, ettei se toimi DC:n universumissa.


title: Ikuisuuskivet

text: Äskettäin paljastui, että Ikuisuuskivet ovat Illuminatin hallinnassa. Reed Richards ja Illuminati keräsivät kaikki Ikuisuuskivet haltuunsa ja todettuaan, ettei niin voimakasta saisi olla olemassa. Seuraaja Uatu kuitenkin saapuu paikalle ja kieltää kivien hajottamisen. Ne ovat hänen mukaansa osa kosmista tasapainoa, ja siksi niiden olemassaoloa ei saa lopettaa yrittämällä saada kiviä hajottamaan itse itseään. Lopulta supersankarit päättävät jakaa kivet keskenään ja vannovat , ettei kukaan heistä koskaan käyttäisi kiveä tai paljastaisi sen olemassaoloa muille.


title: Ikuisuuskivet

text: Ikuisuuskivet ovat ulkomuodoltaan sileitä ja soikeita jalokiviä. Normaalitilassa Ikuisuuskivet ovat miehen käden kokoisia, mutta ne saa kutistumaan niin pieniksi, että ne sopivat Ikuisuuden rautahanskaan.


title: Ikuisuuskivet

text: Seuraavassa kivien omistajia, ominaisuuksia ja tuntomerkkejä. Kunkin kiven yhteydessä mainitut kyvyt toimivat vain käyttäjällä, joka pystyy valjastamaan niiden koko voiman. Omistajat: Puutarhuri, Thanos, Adam Warlock, Gamora, Magus, Maxam, Loki, Galactus, Darkseid


title: Ikuisuuskivet

text: Nykyinen omistaja: NamorOmistajat: Thanos, Adam Warlock, Pip-Peikko, Magus, Loki, Galactus, Darkseid


title: Ikuisuuskivet

text: Nykyinen omistaja: Musta Salama


title: Ikuisuuskivet

text: Omistajat: Suuri Kehittäjä, Adam Warlock, Välimies, Thanos, Adam Warlock (uudelleen), Magus, Loki, Galactus, Darkseid


title: Ikuisuuskivet

text: Nykyinen omistaja: Tohtori OutoOmistajat: Thanos, Adam Warlock, Loki, Galactus, Darkseid


title: Ikuisuuskivet

text: Nykyinen omistaja: RautamiesOmistajat: Thanos, Adam Warlock, Kuukäärme, Magus, Thor, Loki, Galactus, Darkseid


title: Ikuisuuskivet

text: Nykyinen omistaja: Professori XOmistajat: Thanos, Adam Warlock, Drax Tuhoaja, Magus, Thor, Galactus, Titania, Darkseid


title: Ikuisuuskivet

text: Nykyinen omistaja: Herra Fantastinen


title: Ikuisuuskivet

text: Omistajat: Sersi, Loki


title: Ikuisuuskivet

text: Ikuisuuskivet ovat keskeisiä Marvel Cinematic Universen elokuvissa. Kivet kuitenkin eroavat väreiltään ja muodoiltaan aiemmista versioista huomattavasti. Elokuvassa "Guardians of the Galaxy" Keräilijä selittää, että Ikuisuuskivet syntyivät kuudesta singulariteetistä, jotka olivat olemassa ennen alkuräjähdystä. Elokuvassa "" käytiin ensimmäinen osa ratkaisevasta taistelusta Ikuisuuskivien hallinnan suhteen, kun Thanos halusi kerätä kivet Ikuisuuden rautahanskaan tuhotakseen puolet kaikista elollisista olennoista, uskoen pelastavansa maailmankaikkeuden ylikansoituksen tuomalta epätasapainolta, joka oli tuhonnut aiemmin Thanoksen kotimaailman Titanin.


title: Ikuisuuskivet

text: Elokuvissa esiintyneet kivet:


title: Ikuisuuskivet

text: Lisäksi on näytetty kaksi Ikuisuuden rautahanskaa. Elokuvassa "Thor" näytettiin yksi oikeaan käteen sopiva hanska Odinin holvissa. Elokuvassa "Thor: Ragnarök" Hela kuitenkin vahvisti, että hanska oli pelkkä jäljitelmä. Vasempaan käteen sopiva aito Ikuisuuden rautahanska nähtiin "Avengers: Age of Ultronin" lopussa, kun Thanos päätti etsiä Ikuisuuskivet käsiinsä omin voimin. "Avengers: Infinity Warissa" paljastui, että Thanos oli pakottanut Nidavellirissä Eitrin takomaan hanskan hänelle ja sen jälkeen tappanut toiset kääpiöt sekä murskannut Eitrin kädet estääkseen tätä enää takomasta mitään. Saatuaan kaikki Ikuisuuskivet haltuunsa Thanos napsautti hanskalla sormiaan niiden yhteisen voiman käyttämiseksi. Hanska vaurioitui ja paloi kiinni Thanoksen käteen, mutta oli yhä käyttökelpoinen.


title: Ikuisuuskivet

text: Ikuisuuskivet esiintyvät "Marvel Super Heroes" -taistelupelissä, jossa pelaaja voi niiden avulla muokata pelattavan hahmon ominaisuuksia eri tavoin.


title: Rassemblement national démocratique

text: Rassemblement national démocratique (arabiaksi: التجمع الوطني الديمقراطي) eli RND on algerialainen puolue. Sen johtaja on Ahmed Ouyahia.


title: Rassemblement national démocratique

text: Puolueen perustivat vuoden 1997 vaaleja varten kenraali Liamine Zéroualin tukijat. Puolueen linja on oikeisto-konservatiivinen mutta ei islamistinen. Vuoden 2002 parlamenttivaaleissa puolue sai 610 461 ääntä (8,2 %, 47 paikkaa). Puolue on muodostanut presidentti Bouteflikaa tukevan koalition FLN:n ja islamistisen Mouvement de la société pour la paix -puolueen kanssa.


title: MPLA

text: Movimento Popular de Libertação de Angola - Partido do Trabalho (MPLA) on angolalainen sosialistinen puolue, joka perustettiin vuonna 1956. MPLA julkaisee EME-lehteä. Puolueen nuorisojärjestö on Juventude do Movimento Popular da Libertação de Angola.


title: MPLA

text: Aiemmin marxismi-leninismiä kannattanut MPLA on nykyisin Sosialistisen internationaalin jäsenpuolue.


title: MPLA

text: Vuoden 1992 presidentinvaaleissa MPLA:n ehdokas José Eduardo dos Santos sai 1 953 335 ääntä (49,57 %). Saman vuoden parlamenttivaaleissa puolue sai 2 124 126 ääntä (53,74 %, 129 paikkaa).


title: MPLA

text: Seuraavat parlamenttivaalit pidettiin vuonna 2008, jolloin MPLA sai 191 paikkaa 220:sta. Vuoden 2012 vaaleissa puolue sai 175 paikkaa.


title: Human Rights and Democracy Movement

text: Human Rights and Democracy Movement on tongalainen poliittinen puolue.


title: Human Rights and Democracy Movement

text: Puolueen johtaja on Uliti Uata.


title: Human Rights and Democracy Movement

text: Vuoden 2005 parlamenttivaaleissa puolue sai 7 paikkaa.


title: Human Rights Protection Party

text: Human Rights Protection Party on vuonna 1979 perustettu samoalainen puolue. HRPP:n nykyinen johtaja on Tuila'epa Sailele Malielegaoi. Vuoden 2006 parlamenttivaaleissa puolue sai 35 paikkaa 49:stä.


title: Brasilian kommunistinen puolue

text: Brasilian kommunistinen puolue (Partido Comunista do Brasil) on brasilialainen kommunistinen puolue, joka on perustettu vuonna 1962. Puolueen puheenjohtaja on José Renato Rabelo. Puolue julkaisee "Vermelho"-lehteä. Puolueen nuorisojärjestö on União da Juventude Socialista. Vuoden 2002 parlamenttivaaleissa puolue sai 1 967 833 ääntä (2,2 %, 12 paikkaa).


title: Chilen kommunistinen puolue

text: Chilen kommunistinen puolue (Partido Comunista de Chile) on chileläinen kommunistinen puolue, joka perustettiin vuonna 1922. Puolueen perusti Luis Emilio Recabarren. Augusto Pinochetin sotilasdiktratuurin aikana puolueen jäseniä vangittiin ja puheenjohtaja Luis Corvalánin vapauttamiseksi luotiin kansainvälinen myötätuntokampanja. Puolueen nykyinen johtaja on Guillermo Tellier.


title: Chilen kommunistinen puolue

text: Puolue julkaisee El Siglo-lehteä. Puolueen nuorisojärjestö on Juventudes Comunistas. Puolue osallistui vuoden 2005 parlamenttivaaleihin (5.13 %), mutta ei saanut yhtään edustajaa parlamenttiin.


title: Venezuelan kommunistinen puolue

text: Venezuelan kommunistinen puolue (Partido Comunista de Venezuela) on venezuelalainen kommunistinen puolue, joka perustettiin vuonna 1931. Puolueen puheenjohtaja on Pedro Ortega. Se julkaisee "Tribuna Popular"-lehteä.


title: Venezuelan kommunistinen puolue

text: Puolueen nuorisojärjestö on Juventud Comunista de Venezuela.


title: Venezuelan kommunistinen puolue

text: Vuoden 2005 parlamenttivaaleissa puolue sai 133 686 ääntä (8 paikkaa).


title: Intian kansanpuolue

text: Intian kansanpuolue ("Bharatiya Janata Party", BJP) on vuonna 1980 perustettu intialainen puolue. Se on toinen Intian kahdesta suuresta hindunationalistipuolueesta. Puolueen puheenjohtajana toimii nykyinen pääministeri Narendra Modi. Vuoden 2014 parlamenttivaaleissa BJP sai murskavoiton, tarkistettujen tulosten mukaan 282 paikkaa.


title: Intian kansanpuolue

text: Vuoden 2004 parlamenttivaaleissa puolue sai 85 866 593 ääntä (22 %, 138 paikkaa).


title: Intian kansanpuolue

text: Puolueen nuorisojärjestö on Bharatiya Janata Yuva Morcha.


title: Telugu Desam Party

text:
Telugu Desam Party on (hindiksi: "तेलुगू देशम पार्टी", teluguksi: "తెలుగు దేశం పార్టీ") intialainen poliittinen puolue.
Puolue on perustettu vuonna 1982. Puolueen perusti N. T. Rama Rao. Puolueen nimi tarkoittaa "Telugumaan puoluetta."


title: Telugu Desam Party

text: Puolueen johtaja on N. Chandrababu Naidu.


title: Telugu Desam Party

text: Puolueen nuorisojärjestö on Telugu Yuvatha.


title: Telugu Desam Party

text: Vuoden 2004 parlamenttivaaleissa puolue sai 11 844 811 ääntä (3.0 %, 5 paikkaa).


title: World Fantasy Award

text: World Fantasy Award on kirjallisuuspalkinto, joka jaetaan joka vuosi tunnustuksena huomattavasta aikaansaannoksesta fantasiakirjallisuuden alalla. Palkintoa on jaettu vuodesta 1975 lähtien.


title: World Fantasy Award

text: Palkinnon valitsevat joka vuosi vaihtuvat tuomarit. Tuomarit valitsevat voittajat etukäteen nimetyistä ehdokkaista. Tuomarit ja fantasiakirjallisuuden asiantuntijat ja harrastajat nimeävät ehdokkaat. Ehdokkaaksi kelpaa mikä tahansa kirja, joka on lajiltaan mitä tahansa fantasiaa tai kauhua.


title: John Corbett

text: John Corbett (s. 9. toukokuuta 1961 Wheeling, Länsi-Virginia) on yhdysvaltalainen näyttelijä. Hänet tunnetaan muun muassa rooleistaan elokuvassa "Kreikkalainen naimakauppa" (2002), HBO:n televisiosarjassa "Sinkkuelämää" (1998–2004) sekä CBS:n sarjassa "Villi Pohjola" (1990–1995). Hän on ollut ehdolla Emmy-palkinnon (1992) ja kahden Golden Globen (1993, 2002) saajaksi.


title: John Corbett

text: Corbett on myös countrylaulaja, joka julkaisi ensimmäisen albuminsa "John Corbett" vuonna 2006.


title: Jason Lewis

text: Jason Lewis (s. 25. kesäkuuta 1971 Newport Beach, Kalifornia) on yhdysvaltalainen malli ja näyttelijä. Lewis muistetaan parhaiten roolistaan HBO:n komediasarjassa "Sinkkuelämää". Lewis on tehnyt myös pienempiä rooleja muun muassa sarjoissa "Beverly Hills 90210", "Siskoni on noita" sekä "".


title: Jason Lewis

text: Lewis vietti nuoruutensa kotiseudullaan eteläisessä Kaliforniassa. Teini-ikäisenä hän halusi ansaita rahaa ja lähteä katsomaan maailmaa. Hän ansaitsi aluksi rahaa tarjoilijana ja putkimiehenä tehden 55-tuntisia työviikkoja. Kesäkuussa 1993 Lewis sai koottua tarpeeksi rahaa matkustaakseen Pariisiin, missä hänen mallinuransa urkeni. Lewis teki lyhyen aikaa töitä Pariisissa, mistä jatkoi matkaansa Milanoon. Hän teki kampanjoita muoti- ja kosmetiikkayrityksille kuten Tommy Hilfiger, Boss ja Ray-Ban. Vuonna 1996 Lewis nimettiin Vuoden miesmalli -ehdokkaaksi VH1 Fashion Awardsissa.


title: Jason Lewis

text: Mallintöiden ohella Jason Lewis opiskeli myös näyttelemistä tulevaisuuden roolit mielessään. Hän saikin pienen osan 1990-luvun menestyssarjasta "Beverly Hills 90210", mutta isomman osan huippusuositusta "Sinkkuelämää"-sarjasta.


title: Sigurd

text: Sigurd tai Sigurd Fafnesbane () on skandinaavisessa mytologiassa esiintyvä sankari. Sigurd onnistuu tappamaan lohikäärme Fafnirin ja saa haltuunsa tämän aarteen. Sigurd esiintyy useissa Vanhemman Eddan sankarirunoissa sekä "Völsungain saagassa" ja "Þiðrekr Berniläisen saagassa".


title: Sigurd

text: Eddan Sigurdia käsittelevät runot pohjautuvat frankkilaiseen perinteeseen, ja Sigurdin tarina ja Völsungien taru ovat luultavasti tulleet pohjoiseen samanaikaisesti ja toisiinsa sekoittuneena. Taustalla on frankkien sankari Sifrit, jonka ympärille syntyi varhaiskeskiajalla laaja tarusto.


title: Sigurd

text: Germaanisessa mytologiassa on vastaava sankarihahmo, Siegfried, joka on myös lohikäärmeentappaja. Siegfried on "Nibelungein laulun" ensimmäisen osan päähenkilö. Pohjoismaisessa ja germaanisessa tarinaperinteessä on selviä eroja, mutta yhteistä niille on nuoren sankarihahmon suunnaton voima ja rohkeus.


title: Sigurd

text: Sigurðr on "Völsungain saagan" keskushahmo. Saagassa kerrotaan, että hänen isänsä Sigmundr on kuollut ennen Sigurðrin syntymää ja että Sigurðr on seppä Reginnin kasvattipoika. Eräänä kertana Reginn kertoo Sigurðrille kohtalostaan. Reginnin isä Hreiðmarr on aikoinaan saanut itselleen kääpiö Andvarille kuuluneen kullan pakanajumalilta. Jumalat olivat nimittäin maksaneet korvauksen siitä, että Loki oli surmannut Hreiðmarrin saukonhahmoinen pojan Otrin. Reginnin veli Fáfnir surmaa isänsä saadakseen aarteen itselleen. Hän tahtoo omistaa aarteen yksin ja muuttuu pahantahtoiseksi lohikäärmeeksi voidakseen vartioida sitä paremmin.


title: Sigurd

text: Reginn himoitsee aarretta ja suostuttelee Sigurðrin tappamaan Fáfnirin. Reginn takoo Sigurðrille mahtavan miekan, mutta se särkyy, kun Sigurðr kokeilee sitä ensi kerran. Seuraavakin Reginnin takoma miekka särkyy Sigurðrin koettaessa sen kestävyyttä. Sitten Sigurðr pyytää äidiltään isänsä Sigmundrin miekan palasia. Kyseinen miekka on rikkoutunut Sigmundrin viimeisessä taistelussa tämän kohdatessa Óðinnin, jonka keihäs on rikkonut miekan. Paloista taottu miekka kestää kaikki kokeet. Miekkaa kutsutaan nimellä Gramr.


title: Sigurd

text: Sigurðr lähtee myöhemmin yhdessä Reginnin kanssa paikkaan, missä Fáfnir oleilee. Pelokas Reginn piiloutuu, mutta Sigurðr kaivaa ensin yhden kuopan ja sitten paikalle tulleen Óðinnin neuvosta useamman kuopan Fáfnirin kulkureitille. Hän piiloutuu yhteen kuopista ja Fáfnirin kulkiessa purolle Sigurðr iskee miekan sen vatsaan. Surmatyön jälkeen Reginn uskaltaa palata paikalle, juo Fáfnirin verta ja pyytää sitten Sigurðria paistamaan Fáfnirin sydämen itselleen tulen ääressä. Sigurðrin paahtaessa sydäntä hän kokeilee sen kypsyyttä sormellaan, työntää sitten sormen suuhunsa ja tulee näin maistaneeksi lohikäärmeen verta. Samassa Sigurðr alkaa ymmärtää lintujen kieltä ja saa kuulla näiltä, että Reginn aikoo surmata Sigurðrin. Sigurðr surmaa siksi Reginnin, lastaa kulta-aarteen ratsunsa Granin selkään ja lähtee linnuilta saamansa neuvon mukaisesti etsimään valkyyria Brynhildria, jolta tulisi saamaan paljon hyviä neuvoja.


title: Sigurd

text:
Sigurðr ja Brynhildr kihlautuvat, mutta myöhemmin Sigurðr saapuu Gjúkungien hoviin (burgundit). Siellä kuningatar Grímhildr antaa hänelle taikajuomaa, sillä hän tahtoo Sigurðrin unohtavan Brynhildrin ja menemään naimisiin tyttärensä Guðrúnin kanssa. Kun Sigurðr
ja Guðrún ovat solmineet avioliiton, Sigurðr auttaa vaimonsa veljeä Gunnarria saamaan Brynhildrin puolisokseen. Brynhildrin linna on liekkien ympäröimä, ja Brynhildr on vannonut, että suostuisi puolisoksi ainoastaan sellaiselle miehelle, joka uskaltaa ratsastaa liekkien läpi. Gunnarr ei onnistu tehtävässä, jolloin hän ja Sigurðr muuttavat Grímhildrin taikuuden avulla muotoa keskenään. Sigurðr ratsastaa Gunnarrin hahmossa liekkien läpi ratsullaan Granilla, ja voittaa näin Brynhildrin sydämen itselleen.


title: Sigurd

text: Gunnarr ja Brynhildr menevät naimisiin. Myöhemmin Brynhildr kehuskelee, että hänellä on parempi mies, jolloin Guðrún paljastaa totuuden: että liekkien läpi onkin ratsastanut Sigurðr. Petetty ja valansa heikomman miehen eli Gunnarrin valitessaan rikkonut Brynhildr suunnittelee kostoa ja väittää Sigurðrin vieneen häneltä neitsyyden sen jälkeen kun oli ratsastanut liekkien läpi. Gunnarr ja hänen veljensä Högni suunnittelevat Sigurðrin surmaamista ja yllyttävät veljensä Guttormrin tekoon. Guttormr surmaa Sigurðrin tämän nukkuessa vuoteessaan, ja myös Sigurðrin ja Guðrúnin pieni poika tapetaan Brynhildrin käskystä. Tämän jälkeen Brynhildr iskee itseään miekallaan ja nousee Sigurðrin hautaroviolle, missä hän palaa yhdessä Sigurðrin ja muiden tämän kuoleman yhteydessä menehtyneiden sekä hautausta varten surmattujen palvelijoiden ruumiiden kanssa.


title: Sigurd

text: "Þorsteinn Tutinan tarina" mainitsee Sigurðrin yhtenä niistä muinaisista saagasankareista, jotka viettävät tuonpuoleista aikaansa kristillisessä helvetissä. Tarinassa Sigurðr kuitenkin esitetään jaloimpana kaikista pakanallisen ajan sotureista, joka kestää myös helvetin piinat urheasti ja kaikkia muita paremmin. Flateyjarbókissa esiintyvän tarinan on katsottu seuraavan augustinolaista maailmankuvaa, jossa kaikki menneisyyden pakanat sijoitettiin helvettiin.


title: Sigurd

text: Varhaiskeskiajan germaanikansojen tarustossa Sigurd esiintyy nimellä Siegfried. Parhaiten hänet tunnetaan "Nibelungein laulun" päähenkilönä. Hahmo esiintyy myös Richard Wagnerin oopperasarjassa "Nibelungin sormus". Siegfriedillä saattaa olla historiallinen esikuvansa merovingien valtakunnista, mutta tästä ei ole varmuutta. Innoittajana on kuitenkin luultavasti ollut Austrasian kuningas Sigebert I, jonka surmasivat hänen kälynsä Fredegundan lähettämät salamurhaajat vuonna 575.


title: Sigurd

text: Keskiyläsaksan kielellä 1200-luvulla kirjoitetussa sankarieepoksessa "Nibelungein laulu" Siegfried on keskushahmo, ja tarinaan on yhdistelty niin aiempaa taruaineista kuin uudempaa kerrontaa. "Das Lied vom hürnen Seyfrid" -runoelmassa Siegfried pelastaa neidon lohikäärmeen vallasta, ja tällä tarinalla voi nähdä yhtymäkohtia Eddan kertomukseen siitä, kuinka Sigurd herättää valkyria Brunhilden lumotusta unesta.


title: Bauerfieldin kansainvälinen lentoasema

text: Bauerfieldin kansainvälinen lentoasema on lentoasema Vanuatun pääkaupungissa Port Vilassa. Se toimii Air Vanuatun kotikenttänä.


title: Bauerfieldin kansainvälinen lentoasema

text: Lentokentällä on kaksi kiitotietä. Asfaltoidun pääkiitotien pituus on 2 600 metriä, ja sen lisäksi lentoasemalla on 1 009 metrin pituinen ruohokiitotie.


title: Litografia

text: Litografia eli kivipaino, kivipainanta tai kivipainotaide on tasaiselle pinnalle käytettävä painomenetelmä. Menetelmällä voidaan painaa tekstiä tai kuvia paperille tai jollekin muulle sopivalle materiaalille. Optinen litografia on litografian muoto, jota käytetään puolijohteiden ja mikrosysteemijärjestelmien valmistamissa.


title: Litografia

text: Kivipainannan keksi saksalainen Alois Senefelder vuonna 1798. Litografia oli 1400-luvun alun jälkeen ensimmäinen täysin uuteen menetelmään perustuva grafiikan tekniikka. Litografiasta tuli 1820-luvulla kuvitustekniikka, ja kuvataiteilijat kiinnostuivat siitä. Litografian käyttäjiä ovat olleet Francisco de Goya ja Eugène Delacroix. Honoré Daumier piirsi lähes päivittäin satiirisia kuvia pariisilaiselämästä La Caricature ja Le Charivari -lehtiin. Ainoastaan kivipiirrostekniikka teki tällaisen tuotannon mahdolliseksi. Ranskan asema litografiassa oli keskeinen koko 1800-luvun, ja se huipentui 1890-luvulla Henri de Toulouse-Lautrecin, Pierre Bonnardin ja Edouard Vuillardin tuotannossa.


title: Litografia

text: Vuosisadan alussa erityisesti saksalaiset ekspressionistit suosivat litografiaa puupiirroksen ohella. Siitä lähtien se on kuulunut taidegrafiikan suosituimpiin tekniikoihin.


title: Litografia

text: Litografialla tarkoitetaan painomenetelmää, jossa kuva muodostuu painettavalle pinnalle kemiallisessa prosessissa. Sopivalla musteen ja veden yhdistelmällä muste saadaan negatiivipinnalta tarttumaan paperiin positiivikuvana, ja vesi puhdistaa negatiivimallin. Tämä mahdollistaa suhteellisen litteän negatiivimallin, joka puolestaan mahdollistaa paljon suurempien painosten ottamisen samalla laatalla kuin vanhemmilla painomenetelmillä.


title: Litografia

text: Laattana käytetään usein tasaiseksi hiottua kalkkikiveä, jonka pinta on kuitenkin karhennettu halutun rakeiseksi. Tekniikka perustuu siihen, että vesi ja rasva hylkivät toisiaan. Kuva piirretään rasvaisella litoliidulla tai -tussilla. Jotta rasvainen piirrosaine ei leviäisi huokoisessa kivessä, kivi etsataan eli käsitellään happo-arabikumi seoksella. Etsauksessa rasvamolekyylit ketjuuntuvat, jolloin rasva ei leviä ja kuvattomille alueille syntyy voimakkaasti vettä suosiva hydrofiilinen kalvo. Vedostettaessa kiven pinta kostutetaan ja siihen telataan rasvainen painoväri, joka tarttuu vain rasvaisiin piirrettyihin kohtiin. On olemassa myös erityinen hankauspuristukseen perustuva painokone eli litografiaprässi, jossa väri siirtyy laatalta paperille.


title: Litografia

text: Valotusmenetelmässä kuva maalataan ja piirretään läpinäkyville kalvoille valoa läpäisemättömällä värillä. Jokaisesta painoväristä luodaan oma kuvapohjansa valottamalla piirroskalvo valonherkän levyn päällä. Epäsuorassa laakapainotekniikassa painoväri siirtyy kuvapohjalta ensin kumikankaalla päällystetylle sylinterille ja siitä edelleen paperille.


title: Litografia

text: Suomessa valotusmenetelmä on nykyään suositumpi menetelmä kuin perinteinen kivilitografia. Valonherkän emulsion ja valotusfilmin käytön lisäksi voi valokopion kuva-aiheen siirtää kivelle voimakkaan liuottimen ja prässin puristuksen avulla. Kuvan siirron jälkeen työskentelyä jatketaan kivilitografian perinteisin menetelmin.


title: Litografia

text: Turkulainen taidemaalari ja taidegraafikko Antti Nieminen (k. 2007) teki taiteilijauransa alussa maalausten ohella puupiirroksia, mutta siirtyi myöhemmin tekemään pelkästään grafiikkaa, erityisesti kivipiirroksia ja litografiaa. Nieminen oli erityisen menestynyt litografian taitaja. Litografiaa välineenään käyttäviä suomalaisia nykytaiteilijoita ovat muun muassa Kuutti Lavonen, Matti Hintikka, Jorma Hautala, Visa Norros, Tapani Mikkonen, Kaisu Sirviö ja Anna Alapuro. Suomessa toimii yksi litografian työhuone, Helsingin Kivipaino, joka vedostaa taiteilijoille heidän originaaleja kivilitografioitaan.


title: Litografia

text: Pro Litografia on taiteilijoiden vetämä yhdistys, jonka tarkoituksena on edistää kiveltä painettavan litografian asemaa ja merkitystä sekä kivilitografian tulevaisuutta Suomessa ja ulkomailla. Yhdistys perustettiin vuonna 2003, jäseniä sillä on yli kolmekymmentä. Jäsenistö koostuu nykytaiteilijoista sekä alan tutkijoista ja tukijoista. Yhdistys järjestää kurssitoimintaa, tukee tutkimushankkeita, on perustanut julkaisusarjan sekä järjestänyt näyttelyitä koti- ja ulkomailla, muun muassa Etelä-Karjalan taidemuseossa Lappeenrannassa, Porvoon taidehallissa sekä Frans Masereel International Printmaking Centrumissa Belgiassa. Lisäksi yhdistys kokoaa ja ylläpitää suomalaista kivilitografiavedosarkistoa.


title: Kiss My Ass

text: Kiss My Ass on yhdysvaltalaisen hard rock -yhtye KISSin tribuuttialbumi, jonka kanssa julkaistiin myös VHS/DVD Kiss My A*s. Levyllä soittavat muun muassa Lenny Kravitz ja Anthrax.


title: Herrala (Hollola)

text: Herrala on kylä ja taajama Hollolassa Päijät-Hämeessä. Vuoden 2011 lopussa taajamassa oli 481 asukasta.


title: Herrala (Hollola)

text: Herralassa sijaitsee peruskoulun alempien luokkien koulu, saha ja rautatieasema.


title: Herrala (Hollola)

text: Ratahallintokeskuksen, Hollolan kunnan, Lahden kaupungin ja Nastolan kunnan teettämän Lahden kaupunkiseudun rataympäristöselvityksen (2004) perusteella Herralassa maakunnallisesti merkittäviä kulttuurihistoriallisia kohteita ovat Herralan asema ympäristöineen, Herralan tiilitehdas, Maattolan tila ja Ylöstalon tila.


title: Herrala (Hollola)

text: Herralan kylän alueella on kaksi muinaismuistoaluetta: Papulan vesimylly ja Rajalan rajamerkki.


title: Herrala (Hollola)

text: Herralasta pääsee Riihimäki–Lahti-radalla kulkevalla lähijunalla Lahteen, Järvelään, Lappilaan, Mommilaan, Oittiin ja Hikiälle. Lahteen liikennöidään raiteelta 2 ja Riihimäen suuntaan raiteelta 1.


title: Salainen agentti 007 Istanbulissa

text: Salainen agentti 007 Istanbulissa ("From Russia with Love") on Terence Youngin ohjaama "James Bond" -elokuva vuodelta 1963. Bond-sarjan toinen elokuva perustuu Ian Flemingin vuonna 1957 julkaistuun romaaniin "James Bond Istanbulissa". Elokuvan tuottivat Albert R. Broccoli ja Harry Saltzman. Tunnuskappaleen "From Russia With Love" esitti laulaja Matt Monro. Elokuvan budjetti oli vain kaksi miljoonaa dollaria, mutta tuotto 78,9 miljoonaa dollaria.


title: Salainen agentti 007 Istanbulissa

text: Spectren palveluksessa oleva Kronsteen (Vladek Sheybal) kehittää ovelan suunnitelman, johon kuuluu salaisen koodinpurkulaitteen Lektorin varastaminen Neuvostoliitolta, sen myyminen heille takaisin ja kostaminen James Bondille (Sean Connery) Spectren yhteistyökumppanin Julius No'n (Joseph Wiseman) tappamisesta. Spectren suuruudenhullu johtaja Ernst Stavro Blofeld (Anthony Dawson) asettaa operaation johtoon SMERŠ:in entisen everstin, Rosa Klebbin (Lotte Lenya). Klebb aikoo käyttää hyväkseen tehtävässä KGB:n naisagenttia ja Istanbulin suurlähetystön toimihenkilöä Tatiana Romanovaa (Daniela Bianchi), jonka on määrä ottaa yhteys MI6:een ja tarjota apuaan Lektorin hankkimisessa: MI6 on jo pitkään CIA:n lisäksi tavoitellut Lektoria, jonka avulla britit pystyisivät seuraamaan Neuvostoliiton lähettämiä signaaleja. Romanova valehtelee loikanneensa idästä länteen ja MI6 nappaa syötin.


title: Salainen agentti 007 Istanbulissa

text: Bond lähetetään Istanbuliin tapaamaan MI6:n turkkilaista liittolaista Ali Kerim Beytä (Pedro Armendáriz). Bond tapaa myös Romanovan, joka odottaa häntä hotellihuoneessa. Tapaaminen päättyy Bondin ja Romanovan rakasteluun. Bond saa Lektorin haltuunsa Romanovan avulla, ja heidän tarkoituksenaan on häipyä Turkista Idän pikajunalla ja palata takaisin Lontooseen. Bond, Romanova ja Bey nousevat junaan, jonka on määrä kulkea Zagrebin kautta Triesteen, jossa Bondin on tarkoitus tavata MI6:n "Station Y:n" yhteyshenkilö agentti Nash.


title: Salainen agentti 007 Istanbulissa

text: Klebb vierailee Spectren salaisella harjoitusleirillä, tarkoituksenaan etsiä sopiva mies tappamaan Bond. Leirin johtaja Morzeny (Walter Gotell) johdattaa Klebbin Red Grant -nimisen miehen (Robert Shaw) luo, jonka Klebb toteaa olevan täydellinen tehtävään. Junassa Grant tappaa äänettömästi Beyn, Zagrebissa hän tappaa agentti Nashin ja lyöttäytyy Bondin ja Romanovan seuraan esiintyen Nashina.


title: Salainen agentti 007 Istanbulissa

text: Bondin löytäessä Beyn kuolleena hän alkaa epäillä Grantia tappajaksi. Sviitissä hän osoittaa tätä aseella, mutta Grant vannoo syyttömyyttään. Bond päättää uskoa häntä, jolloin Grant yllättäen tainnuttaa Bondin. Bondin palattua tajuihinsa Grant osoittaa häntä aseella ja paljastaa olevansa Spectren palveluksessa ja että hänen tehtävänään on tappaa Bond ja palauttaa Lektor Spectrelle. Bond käyttää Grantin hämäämiseksi Q:lta (Desmond Llewelyn) saamaansa matkalaukkua, jonka avausmekanismi syöksee Grantin silmille kyynelkaasua. Taistelun päätteeksi Bond puukottaa Grantin matkalaukussa olevalla taskuveitsellä.


title: Salainen agentti 007 Istanbulissa

text: Blofeld kuulee Grantin epäonnistuneen tehtävässään ja syyttää Klebbiä sekä uhkaa tappaa hänet, mutta yllättäen Morzeny iskee Kronsteenia myrkkyterällä, joka tappaa hänet muutamassa sekunnissa. Blofeld antaa Klebbille yhden ainoan mahdollisuuden eliminoida Bond. Bond ja Romanova saapuvat satamaan, josta he ottavat veneen ja jatkavat matkaa. Pian he huomaavat Morzenyn ja tämän alaisten jahtaavan heitä pikaveneillä. Morzeny tulittaa Bondin ja Romanovan venettä ja samalla Bond huomaa, että heidän veneessään olevat polttoainetynnyrit ovat vaarassa räjähtää. Hän työntää ne veteen ja ampuu niitä hätäraketilla, jolloin tynnyreiden räjähdysvoima tuhoaa Spectren veneet ja tappaa Morzenyn.


title: Salainen agentti 007 Istanbulissa

text: Bond ja Romanova ovat venetsialaisessa hotellihuoneessa, jonne Klebb saapuu naamioituneena hotellin siivoojaksi. Klebbin etsiessä Lektoria Bond yllättää hänet, jolloin Klebb ottaa aseen esiin. Romanova huitaisee aseen tämän kädestä, mutta Klebb ottaa esille kenkänsä kärkeen piilotetun myrkkyterän, jolla hän yrittää tappaa Bondin. Bond puolustautuu tuolilla, jolloin Romanova ottaa aseen lattialta ja tappaa Klebbin. Elokuva päättyy Bondin ja Romanovan rakasteluun venetsialaisessa gondolissa.


title: Salainen agentti 007 Istanbulissa

text: John Stears, joka oli suunnitellut edelliseen Bond-elokuvaan tohtori Non piilopaikan räjähdyksen, oli tämän elokuvan erikoistehosteosaston johtaja. Hän suunnitteli elokuvaan erään elokuvahistorian ensimmäisistä kauko-ohjattavista helikoptereista sekä puukkokengän.


title: Salainen agentti 007 Istanbulissa

text: Tapahtumapaikat:


title: Salainen agentti 007 Istanbulissa

text: Kuvauspaikat:


title: Salainen agentti 007 Istanbulissa

text: Elokuvasta on kehitetty Electronic Artsin julkaisema videopeli "From Russia with Love".


title: Zuiderzee

text: Zuiderzee oli Pohjanmeren lahti Alankomaissa. Nykyään se on jaettu Afsluitdijkin padolla IJsselmeeriin ja Vattimereen.


title: EU-kriittisyys

text: EU-kriittisyys (myös EU-vastaisuus, euroskeptisismi tai euroskeptismi) on Euroopassa ilmenevää epäilyä tai vastustusta Euroopan unionia, siihen liittymistä tai jäsenenä oloa tai EU-yhteistyön tiivistämistä kohtaan.


title: EU-kriittisyys

text: Euroopan unionin maiden kansalaisista 48 % vastasi kevään 2006 eurobarometrissa myöntävästi kysymykseen ”luotatko EU:hun?” Keskimääräistä matalampi luottamus oli jäsenvaltiossa Alankomaissa (48 %), Itävallassa (48 %), Latviassa (43 %), Saksassa (41 %), Ranskassa (41 %), Suomessa (41 %), Ruotsissa (39 %) ja Isossa-Britanniassa (31 %). EU:n ulkopuolisista maista Kroatiassa luottamus oli 38 % ja Turkissa 35 %.


title: EU-kriittisyys

text: 1980-luvulla Britannian pääministeri Margaret Thatcher vastusti voimakkaasti Eurooppalaista Unionia, jota kuvaili ”mantereen uudeksi isoksi sosialistiseksi supervallaksi” ja halusi säilyttää Euroopan valtiot itsenäisinä ja vapaina yhteisessä vapaamarkkina-alueessa. Thatcher varoitti tanskalaisia liittymästä ”virkavaltaiseen ja epädemokraattisen Euroopan liittoon”.


title: EU-kriittisyys

text: EU-kritiikkiin kuuluu useita osa-alueita, muun muassa:"Daily Express" julkaisi tammikuussa 2011 erikoisnumeron, jossa vaadittiin Britannian eroa Euroopan unionista. Päätoimittaja kirjoitti EU-poliitikkojen ja -byrokraattien pilkkaavan demokratiaa, mikä käy ilmi esimerkiksi siinä, että Lissabonin sopimuksesta järjestettiin Irlannissa toinen kansanäänestys, kun ensimmäisen tulos oli kielteinen. Toinen esimerkki on se, että EU-tuomioistuin on kumonnut jäsenmaiden kansallista lainsäädäntöä. Päätoimittajan mukaan EU hallitsee ihmisiä säännöksillä, jotka vähentävät ihmisten vapauksia.


title: EU-kriittisyys

text: Lokakuun 1994 kansanäänestyksessä EU-jäsenyydestä jäsenyyden vastustajien osuus oli yli puolet Suomen Kristillisen Liiton (90 % vastusti), SMP:n (80 %), Vasemmistoliiton (76 %) ja Keskustan (64 %) kannattajien parissa. Maanviljelijöistä peräti 94 % vastusti Suomen EU-jäsenyyttä. Myös Pohjois-Suomessa asuvista sekä pelkän kansakoulun käyneistä yli puolet vastusti Suomen EU-jäsenyyttä.


title: EU-kriittisyys

text: Suomessa EU-kriittisiä puolueita tai liikkeitä ovat olleet muun muassa Muutos 99 -liike, Vapaan Suomen liitto ja . EU-vastainen Vapaan Suomen liiton puheenjohtaja Ilkka Hakalehto oli presidenttiehdokkaana vuonna 2000.


title: EU-kriittisyys

text: Suomessa on useita, enimmäkseen pieniä, euroskeptisiä ja -kriittisiä puolueita, joiden tavoitteena on estää integraation syventäminen tai unionin laajeneminen tai jopa aikaansaada maan kokonaan eroaminen unionista. Nämä ovat IPU, SKP, KTP ja STP. Täysin EU-vastaisia ovat Kommunistinen Työväenpuolue ja Itsenäisyyspuolue, joista vain ensin mainittu on EU-parlamentin vaaleja boikotoiva puolue.


title: EU-kriittisyys

text: Vuoden 2009 EU-vaalien alla Tampereen yliopistossa tehdyn tutkimuksen mukaan kriittisimmin EU:hun suhtautuvat SKP, Perussuomalaiset ja Kristillisdemokraatit.


title: EU-kriittisyys

text: Europarlamentin suomalaisjäsenistä erityisen kovaa EU-kritiikkiä on esittänyt Perussuomalaisten entinen europarlamentaarikko Timo Soini sekä Vasemmistoliiton entinen europarlamentaarikko Esko Seppänen. Myös keskustan Paavo Väyrynen suhtautuu unioniin kriittisesti.


title: EU-kriittisyys

text: Ilkka Hakalehdon mukaan päätös EU-jäsenyydestä oli laiton, koska sitä ei hyväksytty eduskunnassa perustuslain säätämisjärjestyksessä. Suomen perustuslain 2 § voidaan tulkita siten, että se kieltää lainsäädäntövallan epäsuorankin luovuttamisen muulle instituutiolle kuin eduskunnalle.


title: Pöytätietokone

text: Pöytätietokone on kirjoituspöydällä pidettäväksi tarkoitettu, salkun tai pienen matkalaukun kokoinen tietokone, jota käytetään yleensä toimistotöissä tai kotitalouksissa. Se oli mikrotietokoneen ensimmäinen kokotyyppi. Pöytätietokone on englanniksi "desktop computer", tai yleisemmin ottaen PC, vaikka kirjaimellisesti PC tarkoittaa vain henkilökohtaista tietokonetta.


title: Pöytätietokone

text:
Tietokoneiden kokokehitys eteni 1960-luvulla tilanteeseen, jossa huoneen tai kaapin kokoisen tilan vievien tietokoneiden lisäksi markkinoille tuotiin pienempiä, pöydälle mahtuvia laitteita. Olivettin kehittämä Programma 101 vuodelta 1965 ja Hewlett-Packardin 9100A vuodelta 1968 olivat varhaisia esimerkkejä pöytätietokoneista. Niitä markkinoitiin Bill Hewlettin mukaan uskottavuussyistä pöytälaskimina.
1970-luvulla pöytälaskinten ohjelmointiominaisuudet kehittyivät ja rajat niiden ja tietokoneiden välillä alkoivat hämärtyä. Vuonna 1972 lanseerattu HP 9830A oli BASIC-ominaisuuksiensa puolesta jo täysiverinen tietokone. Pian sen jälkeen kuvaputkinäytöllä varustellut Wang 2200 ja IBM 5100 ohjasivat laitteiden muotoilua nykyisten pöytätietokoneiden suuntaan.


title: Pöytätietokone

text: 1981 IBM lähti markkinoimaan voimakkaasti Personal Computeria, mistä nykyiset PC:t ovat saaneet alkunsa alun perin kloonikoneina. Niissä oli mikrotietokoneissa yleisen CP/M-käyttöjärjestelmä korvaava MS-DOS-käyttöjärjestelmä.


title: Pöytätietokone

text: Koska IBM:n käyttämä arkkitehtuuri oli avoin, myös muut alkoivat valmistaa pöydällä pidettäviä henkilökohtaiseen käyttöön tarkoitettuja mikrotietokoneita, joista aluksi käytettiin nimitystä PC-klooni, tarkoittaen sitä, että ne olivat samankaltaisia kuin alkuperäinen IBM PC ja niissä voitiin ajaa samoja ohjelmia kuin IBM PC:ssä. MS-DOS-ympäristöstä poikkeavia henkilökohtaiseen toimistokäyttöön tarkoitettuja tietokoneita valmisti ja valmistaa myös Apple, jonka arkkitehtuuri ei ollut yhtä avoin kuin IBM PC:n. Siksi Applen käyttöjärjestelmää käyttäviä klooneja ei juuri tullut markkinoille ja Apple jäi pääasiassa siitä kiinnostuneiden harrastajien ja mainostoimistojen koneeksi PC:n muodostaessa teollisuusstandardin.


title: Pöytätietokone

text:
Pöytätietokonetta pienempi ja kevyempi tietokonetyyppi oli kannettava tietokone, "portable computer", joka oli matkalaukun kokoinen ja jossa oli integroitu näyttö. Näitä ryhtyi voimakkaasti markkinoimaan erityisesti Compaq.
Myöhemmin asiakirjasalkun kokoiset sylitietokoneet ("laptop computer") syrjäyttivät kannettavat tietokoneet.


title: Pöytätietokone

text: Pöytätietokone on vakio-osista koottuna halvempi kuin vastaavan suorituskyvyn sylitietokone. Sitä voidaan myös monipuolisesti uudistaa vakio-osista, minkä vuoksi se on myös ollut suosittu kotitietokonetyyppi. Kotitietokoneissa lähinnä tietokonepelit vaativat suurta suorituskykyä, jonka saa pöytätietokoneesta halvammalla kuin sylitietokoneesta. Moniin vanhoihin pöytätietokoneisiin taas on asennettu Linux käyttöjärjestelmä, jos laitteen suorituskyky ei riitä uusien Windows versioiden suorittamiseen.


title: Pöytätietokone

text: Henkilökohtaisen tietokoneen laitteet jaetaan keskusyksikköön ja sen komponentteihin sekä erilaisiin oheislaitteisiin.


title: Pöytätietokone

text: Tyypillinen pöytätietokone koostuu seuraavista pääelementeistä:


title: Pöytätietokone

text: Aikojen kuluessa monet asiat, jotka on tehty ohjelmistojen avulla, ovat siirtyneet laitteiston hoidettavaksi (esimerkiksi tietoliikenneprotokollat) ja toisaalta monet asiat, jotka on ennen tehty laitteiston tuella, ovat nykyään tehtävissä ohjelmistojen avulla (videonpakkaus, ohjelmalliset modeemit).


title: Pöytätietokone

text: Nykyaikaisen pöytämallisen työasema- tai kotitietokoneen laitteisto koostuu erillisistä osista, joita ovat tyypillisesti


title: Pöytätietokone

text: Lisäksi tarvitaan osia, joita ei käytetä tiedonkäsittelyyn, kuten


title: Deltawerken

text: Deltawerken on hollanninkielinen nimitys suuresta suistotyömaasta, joka käynnistettiin tammi-helmikuun 1953 Pohjanmeren tulvien jälkeen vastaavan luonnonkatastrofin ehkäisemiseksi. Suunnitelmavaiheessa käytettiin nimitystä Deltaplan.


title: Deltawerken

text: Alankomaiden Zeelandin maakunta sijaitsee Rein-, Schelde-, Waal- ja Maasjokien suistossa ja on erityisen alavaa. Vuoden 1953 tulva peitti suuren osan maakunnasta alleen, ja yli hukkui. Myös Englanti, Belgia ja Ranska kärsivät tulvasta.


title: Deltawerken

text: Vesi on aina ollut keskeisessä asemassa Hollannin historiassa. Viimeisimmän, vuoden 1953 suuren tulvan jälkeen ihmiset päättivät rakentaa Deltawerkenin, yhden suurimmista tulvasuoja- ja vedenhallintaprojekteista maailmassa. Delta-komissio perustettiin kaksikymmentä päivää Pohjanmeren tulvan jälkeen 21. helmikuuta 1953.


title: Deltawerken

text: Tämä komissio antoi neuvoja turvallisuuden lisäämiseksi. Tämä oli haastava tehtävä, sillä Nieuwe Waterweg ja Westerschelde täytyi pitää avoinna Rotterdamin ja Antwerpenin satamien taloudellisten intressien vuoksi. Lopulta 18. lokakuuta 1955 Delta-komissio antoi viisi ohjetta, jotka johtivat Delta-suunnitelman syntymiseen. Kaiken kaikkiaan Deltawerkenin kustannukset nousivat lähes viiteen miljardiin euroon.


title: Deltawerken

text: Oosterscheldekeringistä tuli suurin sulku maailmassa. Kokonaispituudeltaan kolmen kilometrin mittainen sulku koostuisi , joiden varaan asennettaisiin. Maailman suurimmat patorakennelmaan kuuluvat liikkuvat osat löytyvät Maeslantkeringistä; kumpikin sulun ovista on pitkiä. Tämä sulku asennettaisiin Nieuwe Waterwegiin.


title: Deltawerken

text: Deltawerken on globaali malli teknologisesta kehityksestä, jossa ihmisten turvallisuus ja luonto ovat keskeisessä asemassa. Näin ollen Alankomaat on laajentanut näkemystään turvallisuudesta ja vedestä. Deltawerken muodostaa ainutlaatuisen kompromissin turvallisuuden, talouden, virkistystoiminnan ja luonnon välillä.


title: Seksuaalivalinta

text: Seksuaalivalinta eli sukupuolivalinta on eräs evoluution luonnonvalinnan mekanismeista. Siinä parittelemaan pääsyä ja lisääntymistä edistävien ominaisuuksien välillä tapahtuu valintaa. Naaraiden kumppaninvalinta toimii siivilänä, joka karsi populaatiosta mutaatioita, joita kertyy perimään. Urosten kilpaillessa naaraista, vain ne, joilla ei ole mutaatiotaakkaa, pärjäävät.


title: Seksuaalivalinta

text: Charles Darwin oivalsi, että jälkeläisten saamiseen vaikuttaa luonnonvalinnan lisäksi toisenlainen, suoraan lisääntymismenestykseen kohdistuva valintapaine. Sukupuolivalinta on Darwinin määritelmän mukaan "yksinomaan lisääntymiseen liittyvä etu, joka joillakin samaan lajiin ja sukupuoleen kuuluvilla yksilöillä on toisiin yksilöihin nähden". Oikeastaan Darwinin määritelmää voidaan kutsua "lisääntymismenestyksen valinnaksi".


title: Seksuaalivalinta

text: "Sukupuolen sisäistä seksuaalivalintaa" tapahtuu, jos parempaan lisääntymismenestykseen päästään taistelemalla tai kilpailemalla saman sukupuolen yksilöitä vastaan, kuten uroshirvien kamppailuissa. Hirvien lisäksi lampailla ja hylkeillä seksuaalivalinta suosii ominaisuuksia, joiden avulla koiraat voivat kerätä laajemman haaremin kuin muut koiraat. Muita lisääntymismenestyksen parantamiskeinoja ovat esimerkiksi kyky vallata parhaat reviirit, voitokkuus sisaruslajien kilpailussa ja jotkin perheen tai populaation jäsenten vuorovaikutukseen liittyvät tekijät.


title: Seksuaalivalinta

text: "Sukupuolten välistä seksuaalivalintaa" ovat naaraan valinta ja muu eri sukupuolten välillä tapahtuva valinta. Koska naarailla on tavallisesti mahdollisuus valita parittelukumppaninsa, seksuaalivalinta suosii niitä koiraita, jotka parhaiten herättävät parittelukumppania etsivien naaraiden huomion.


title: Seksuaalivalinta

text: Israelilainen biologi Amotz Zahavi on esittänyt, että naaraat suosivat erityisesti silmäänpistäviä koiraita. Tämän Zahavin haittaperiaatteen () mukaan kauniina pidetyt ominaisuudet ovat sukupuolisesti puoleensavetäviä, koska ne viestivät kantajansa vahvuudesta: kantajalla on varaa tuhlata arvokkaita resursseja turhan, mahdollisesti jopa haittaavan ominaisuuden kehittämiseen, ja se on siitä huolimatta selviytynyt hengissä.


title: Seksuaalivalinta

text: Populaation koiraiden lisääntymismenestys voi vaihdella ekologisista lokeroista ja elinympäristöstä riippuen. Esimerkiksi kirjoahvenpopulaatiossa osa koiraista ruokailee rantavedessä, osa mieluummin avovedessä. Niinpä populaatiossa voi kehittyä kahdenlaisia naaraita: toiset suosivat rantavedessä ruokailevia koiraita ja toiset avoveden koiraita. Näin sukupuolivalinta voi johtaa sympatriseen lajiutumiseen.


title: Bobcat Goldthwait

text: Robert ”Bobcat” Goldthwait (s. 26. toukokuuta 1962) on yhdysvaltalainen koomikko, näyttelijä ja elokuvaohjaaja. Parhaiten hänet tunnetaan roolistaan poliisikadetti Zedinä "Poliisiopisto"-elokuvissa.


title: Bobcat Goldthwait

text: Goldthwait on esiintynyt myös nimellä Jack Cheese. Ennen televisio- ja elokuvauraansa hän esiintyi stand up -koomikkona. Jo tuolloin hänet tunnettiin kovasta ja tärisevästä äänestään.


title: Bobcat Goldthwait

text: Goldthwait on esiintynyt "Poliisiopisto"-elokuvien ohella muun muassa televisiosarjoissa "70’s Show" ja "Beavis ja Butt-head" sekä elokuvassa "Blow". Lisäksi hän on näytellyt pientä osaa Twisted Sister -yhtyeen musiikkivideoilla ”Leader of the Pack” ja ”Be Chrool to Your Scuel”.


title: Bobcat Goldthwait

text: Ohjaajana Goldthwaitin esikoiselokuva oli vuonna 1994 ensi-iltansa saanut "Pähkähullu klovni". Sen jälkeen hän on ohjannut muun muassa elokuvat "Sleeping Dogs Lie" (2006) ja "God Bless America" (2011).


title: Esitysgrafiikka

text: Esitysgrafiikka koostuu teksteistä, kuvista ja kaavioista, jotka on tuotettu tietokoneohjelmilla. Esitysgrafiikalla usein korvataan piirtoheitinkalvoja. Esitysgrafiikka on osa toimisto-ohjelmistoja.


title: Esitysgrafiikka

text: Esitysgrafiikkaohjelmista käytetyin on Microsoftin PowerPoint, joka on osa Microsoft Officea. PowerPointin kanssa laajasti yhteensopiva on Apache OpenOffice-toimisto-ohjelmistoon kuuluva esitysgrafiikka Impress. Impress on avoimen lähdekoodin esitysgrafiikkaohjelma. Lisäksi Corelin toimisto-ohjelmistossa on esitysgrafiikkaohjelma, ja myös Lotuksen toimisto-ohjelmistossa oli sellainen. Applen vastaava ohjelma on Keynote.


title: Esitysgrafiikka

text: Pöytätietokoneiden ja sylitietokoneiden lisäksi esitysgrafiikkaa voidaan tuottaa myös kämmentietokoneilla tai älypuhelimilla. Näiden esitysgrafiikat ovat rajallisempia.


title: Esitysgrafiikka

text: Esityksiä voi tyypillisesti katsella ohjelmilla, joilla ne on luotu, tai ne voidaan viedä HTML- tai PDF-muotoon. Tällöin niitä voi katsella sellaisillakin tietokoneilla, joissa kyseistä ohjelmaa ei ole. Suljetun lähdekoodin ohjelmantuottajat voivat tuottaa katseluohjelman. Näillä voi katsoa varsinaisella ohjelmalla tuotettuja tiedostoja, mutta näillä ei voi itse tuottaa tiedostoja.


title: Odin (täsmennyssivu)

text: Odin tarkoittaa seuraavia:


title: Tietokantasovellus

text: Tietokantasovellus () on tietokannan hallintaan tarkoitettu sovellusohjelma. Tietokantasovelluksia on hyvin monenlaisiin tarpeisiin, pienistä käyttäjän apuohjelmista, kuten osoitekirjasta, valtaviin suuryrityksen laajuisiin järjestelmiin esimerkiksi taloushallinnon tarpeisiin.


title: Tietokantasovellus

text: Termillä "tietokantasovellus" yleensä viitataan ohjelmistoon, joka tarjoaa käyttöliittymän tietokantaan. Ohjelmistoa joka tosiasiassa hoitaa tiedon varastoinnin kutsutaan yleensä tietokannan hallintajärjestelmäksi (TKHJ, eng. database management system, DBMS) tai jos se on sulautettu ohjelmistoon tietokantamoottoriksi (database engine).


title: Tietokantasovellus

text: Esimerkkejä tietokantasovelluksista ovat muun muassa Microsoft Access, dBASE, FileMaker ja (jollakin asteella) HyperCard, mySQL ja PostgreSQL.


title: Absu

text: Absu on vuonna 1991 perustettu texasilainen black- ja thrash metal -yhtye.


title: Teollisuusstandardi

text: Teollisuusstandardi ei ole virallisesti sertifioitu standardi, vaan jonkin markkina-asemaltaan vahvan valmistajan luoma käytäntö, jossa käytetään sen kehittämiä teknisiä ratkaisuja laajasti yleisenä perusratkaisuna.


title: Teollisuusstandardi

text: 1980-luvulla kun IBM PC:n kaltaisia samaa käyttöjärjestelmää käyttäviä mikrotietokoneita ryhdyttiin valmistamaan, laajeni IBM PC:n avoimen arkkitehtuurin perusratkaisu siinä määrin, että sen mukaisesti valmistettuja "kloonattuja" mikrotietokoneita alettiin kutsua "teollisuusstandardin mukaisiksi".Valojäljennyksen alueella samankaltaisen standardin on muodostanut edelläkävijä Rank Xerox. Sähköisessä digitaalisessa muodossa olevien tekstien ja kuvien tulostamisen teollisuusstandardi on Adoben PDF. Automaattiaseiden valmistusta on Itä-Euroopassa yhdenmukaistanut ja siihen on vaikuttanut Kalashnikov jne.


title: Teollisuusstandardi

text: Teollisuusstandardista voi tulla standardi myöhemmin, mikäli se sertifioidaan johonkin standardointijärjestelmään, esimerkiksi ISO:on, DIN:iin tms.


title: Teollisuusstandardi

text: Myös joidenkin virallisten standardien nimitys on teollisuusstandardi, mikä tarkoittaa, että ne eivät ole enää teollisuuden käyttämä tekninen perusratkaisu, vaan jo osa virallista standardointijärjestelmää.


title: Teollisuusstandardi

text: Suomessa yleiskäsitteiksi ovat tulleet mm. mono tarkoittaen murtomaahiihdossa käytettävän hiihtokengän tyyppiä. Nimitys tulee siitä, että yksi hiihtokenkien valmistaja oli nimeltään Mononen. Sodanjälkeisen rautasängyn nimitykseksi tuli heteka yleisesti, vaikka alun perin se viittasi Helsingin Teräshuonekalutehdas Oy:öön.


title: Teollisuusstandardi

text: Kulutustavarat eivät yleisinäkään vaikuta sinänsä teollisuusstandardin muodostumiseen, mutta edellisissä esimerkeissä tietyntyyppinen hiihtokenkä vaikutti yhdenmukaistavasti hiihtokengän kanssa käytettäviin suksien sidetyyppeihin.


title: Chapman Stick

text: Chapman Stick, myös The Stick (Stick), on vahvistimeen liitettävä kielisoitin, jota soitetaan "täppäämällä". Chapman Stick muistuttaa pitkää ja leveää kitaran kaulaa, jossa on joko 8, 10 tai 12 kieltä. Kitarasta poiketen Stickin kielten pituus vastaa bassokitaran kielien pituuksia, jotka ovat jopa 36 tuumaa (91,4 senttimetriä).


title: Chapman Stick

text: Chapman Stickin on kehittänyt Emmett Chapman 1960-luvun lopussa Los Angelesissa. Varsinaisesti Chapman Stickien valmistus alkoi 1974, jonka jälkeen soitinta on kehitetty paremmaksi. Emmett Chapman omistaa useita soittimeen liittyviä patentteja. Siksi hän on soittimen ainoa valmistaja, ja vastaavanlaisia soittimia on vähän. Chapman tekee kaikki soittimet tilaustyönä, minkä vuoksi soitin on suhteellisen harvinainen ja hintava.


title: Chapman Stick

text: Muiden muassa Tony Levin ("King Crimson") ja John Myung ("Dream Theater") soittavat Chapman Stickiä.


title: Chapman Stick

text: Chapman Stickien kielet on jaettu melodiakieliin ja bassokieliin. Melodiakielten ääniala ja viritys muistuttaa sähkökitaran virettä. Eroavaisuutena sähkökitaraan, kielet on viritetty kaikki tasaisiin kvartteihin.


title: Chapman Stick

text: Bassokielten viritys eroaa useimmista kitarasoittimista siten, että kielet on viritetty kvintteihin, kuten mm. sello. Vire helpottaa sointujen muodostamista yhdellä kädellä. Kuitenkin, jotkut Stickin soittajat virittävät bassokielet melodiakielten tavoin kvartteihin, jotta melodioiden soittaminen helpottuu bassokieliltä. Matalimman bassokielen nuotti vastaa 5-kielisen bassokitaran matalaa B:tä tai C:tä, tarkemmasta vireestä riippuen.


title: Chapman Stick

text: Chapman Stickejä on useita vakiintuneempia malleja. Koska kaikki Chapman Stickit valmistetaan tilaustyönä, mallien yksityiskohdat (kuten materiaalit ja viritys) vaihtelevat yksilöittäin.Chapman Stickistä on myös prototyyppivaiheessa oleva akustinen versio Acoustick.


title: Ps

text: Ps tarkoittaa seuraavia asioita:


title: Ikeenit

text: Ikeenit (icenit, ) oli kelttiläisheimo, joka asui Britanniassa suunnilleen nykyisen Norfolkin ja Luoteis-Suffolkin piirikuntien alueella ensimmäisen vuosisadan eaa. ja ensimmäisen vuosisadan jaa välisenä aikana.


title: Ikeenit

text: Heimoa ei mainita nimeltä Julius Caesarin teoksessa "Gallian sota", mutta epäillään että yksi teoksessa mainituista hänelle antautuneista heimoista – "Cenimagni" – saattaisi viitata ikeeneihin. Se saattaisi olla väärin ymmärretty muoto ilmauksesta "de Iceni Magni" – "suuret ikeenit".


title: Ikeenit

text:
Tacitus kertoo, että ikeenit olivat ainoa heimo, jota ei valloitettu Britannian valloituksessa 43 jaa. vaan he ryhtyivät vapaaehtoisesti roomalaisten liittolaisiksi. Ikeenit kuitenkin nousivat roomalaisia vastaan vuonna 47 jaa sen jälkeen kun kuvernööri Publius Ostorius Scapula uhkasi riisua heidät aseista. Ostorius voitti heidät kiivaan taistelun jälkeen, mutta ikeenit saivat säilyttää itsenäisyytensä. Tämä taistelu käytiin mahdollisesti Stonea Campissa, Cambridgeshiressa.
Toinen vakavampi kapina tapahtui vuonna 61. Prasutagus, vauras ikeeni-kuningas oli kuollut. Oli tavallista, että Rooman vasallivaltiossa kuninkaan kuollessa tämä jätti kuningaskuntansa Roomalle, mutta Prasutagus yritti jättää kuningaskuntansa keisarikunnan ja omien tyttäriensä yhteishallintaan. Roomalaiset eivät hyväksyneet tätä ja prokuraattori Catus Decianus valloitti hänen koko jäämistönsä. Prasutaguksen leski Boudicca ruoskittiin ja hänen tyttärensä raiskattiin. Samaan aikaan roomalaiset rahoittajat vaativat lainojaan maksettaviksi. Kuvernööri Gaius Suetonius Paulinuksen ollessa sotaretkellä Walesissa Boudicca johti ikeenit ja naapuriheimon trinovantit suureen kapinaan tuhoten Camulodunumin (Colchester), Londiniumin (Lontoo) ja Verulamiumin (St Albans), kunnes Suetonius Paulinus legioonineen vihdoin tuhosi heidät. Vaikka brittejä oli monikertainen määrä roomalaisiin nähden, roomalaisten ylivertainen taktiikka ja taistelukoulutus toi ylivoimaisen voiton roomalaisille. Watling Streetin taistelun tapahtumapaikkaa ei tiedetä, se on saatettu käydä West Midlandsissa jossakin Watling Streetin varrella Manduessedumin alueella (Mancetter). Tämän jälkeen ikeenit alistettiin täydellisesti Rooman alaisuuteen eivätkä Kaakkois-Englannin heimot enää koskaan nousseet roomalaisia vastaan.


title: Ikeenit

text: Ikeenit alkoivat valmistaa kolikoita noin 10 eaa. Heidän kolikkonsa olivat muunnelmia gallialais-belgialaisista "kasvot/hevonen" -aiheesta. Joissakin varhaisissa kolikoissa, joita eniten on löydetty läheltä Norwichia, hevosen on korvannut villisika.


title: Ikeenit

text: Ensimmäinen nimi, joka kolikoissa mainitaan on 'ANTED' (Antedios). Joissakin kolikoista on mainittu myös heimon nimi muodossa 'ECEN'. Antedious hallitsi roomalaisten Britannian valloituksen aikoihin ja roomalaiset antoivat hänen hallita vasallikuninkaana.


title: Ikeenit

text: Noin vuonna 45 tai 46 pienemmät ikeenikuninkaat, joiden nimet olivat AESV[nos?] ja SAENV[vax?] julkaisivat myös omia kolikoitaan.


title: Ikeenit

text: Kaikki kolme luultavasti kuolivat taistelussa tai teloitettiin vuoden 47 kansannousun yhteydessä, jonka jälkeen uudeksi kuninkaaksi valittiin Prasutagus, Boudiccan aviopuoliso.


title: Ceremonial Embrace

text: Ceremonial Embrace oli kuhmolainen black- ja power metal -yhtye, joka perustettiin talvella 1996. Yhtye on hajonnut.


title: Troolaus

text: Troolikalastus on kalastusmenetelmä, jossa vedetään troolia eli laahusnuottaa veden alla joko yksin tai paritroolauksessa.


title: Troolaus

text: Trooli lasketaan kalastusaluksesta kaikuluotauksella etsittyyn kalaparveen, vedetään perässä ja kelataan koneellisesti takaisin laivaan. Saatu saalis jää nuotan perän muodostamaan pussiin. Troolaussyvyys on säädeltävissä kantavien pallojen ja vaijereiden pituuden avulla.


title: Troolaus

text: Kun käytetään kahta venettä ("paritroolaus"), veneiden välille vedetään vaijerit, jotka toimittavat verkon vaakasuoran leviämisen. Yksintroolaus on kuitenkin tavallisempaa. Tässä niin sanotut leijat (kutsutaan myös ”troolinoviksi”) toimittavat verkon vaakasuoran levittämisen. Leijoja on käytettävissä eri kokoisia ja muotoisia.


title: Troolaus

text: Troolia voidaan vetää pohjassa tai pohjan tuntumassa ("pohjatroolaus") tai kohotettuna vedessä ("välivesitroolaus"). Vetonopeus on yleensä 2,5–4,0 solmua.


title: Troolaus

text: Suomessa troolaus on tärkein silakan ja kilohailin kalastusmenetelmä. Troolia käytetään myös turskan ja sisävesillä muikun kalastuksessa.


title: Jukka Haapalainen

text: Jukka-Matti Haapalainen (s. 1. marraskuuta 1965 Lapua) on suomalainen tanssija. Haapalainen on vaimonsa Sirpa Suutari-Jääskön kanssa Suomen menestynein kilpatanssipari. He lopettivat kilpatanssin vuonna 2002.


title: Jukka Haapalainen

text: Haapalainen ja Suutari-Jääskö voittivat neljästi maailman arvostetuimman ammattilaisten latinalaistanssien British Open -kilpailut Blackpoolissa. He ovat kaksinkertaisia Euroopan-mestareita ja heillä on lukuisia muita arvokilpailuvoittoja useilta vuosilta.


title: Jukka Haapalainen

text: Suurelle yleisölle Haapalainen tuli tunnetuksi televisio-ohjelmasta "Tanssii tähtien kanssa", jossa hän on ollut tuomarina vuodesta 2006. Haapalainen myös esiintyi ensimmäisen tuotantokauden finaalissa. Haapalainen teki Suomessa järjestetyn Eurovision laulukilpailun 2007 alkunumeron ja tanssi siinä vaimonsa kanssa. Haapalainen valittiin myös ensimmäisenä suomalaisena arvostettuun Blackpool-tuomaristoon.


title: Diabolical Masquerade

text: Diabolical Masquerade oli ruotsalainen yhden miehen projektiyhtye, jonka perusti Blackheim (Katatonia-yhtyeen Anders Nyström) vuonna 1993. Yhtye soitti avant garde- ja sinfonisen black metalin sekoitusta death metal -vivahteilla.


title: Diabolical Masquerade

text: Blackheimin ohella projektissa oli mukana myös Dan Swanö, joka toimi albumien tuottajana sekä soitti rumpuja vuoden 1999 albumilla "Nightwork". Syyskuussa 2004 Blackheim ilmoitti haudanneensa yhtyeen, koska ei saanut inspiraatiota viidennen albumin tekemiseen. Yhtye oli toiminnassa vuosina 1993–2004.


title: Equilibrium

text: Equilibrium on vuonna 2001 perustettu saksalainen metallimusiikkia soittava yhtye, jonka musiikissa on vaikutteita folk- ja melodisesta/sinfonisesta black metallista.


title: Equilibrium

text: Yhtyeen sanoitukset kertovat germaanisista tarinoista ja luonnosta.


title: Fleurety

text: Fleurety on norjalainen avant garde metal -yhtye, jonka perustivat Svein Egil Hatlevik ja Alexander Nordgaren vuonna 1991.


title: Långholmen (Tukholma)

text: Långholmen on yksi Ruotsin pääkaupungin Tukholman kaupunginosista sekä saarista. Se sijaitsee kaupungin keskustan alueella, Södermalmin sekä Kungsholmenin välissä, ja kuuluu hallinnollisesti Södermalmin kaupunginosa-alueeseen. Kaupunginosa on muodostettu vuonna 1906. Siellä asuu noin 140 ihmistä, ja se on maa-alaltaan 0,36 neliökilometrin suuruinen.


title: Långholmen (Tukholma)

text: Långholmenissa sijaitsi vuoteen 1975 asti vankila, joka oli yksi Ruotsin suurimmista. Se rakennettiin vuonna 1874 Tukholman keskusvankilaksi. Nykyisin vankilarakennus toimii hotellina sekä museona. Osa rakennuksesta tuhottiin vuonna 1982.


title: Långholmen (Tukholma)

text: Långholmenia pidetään kesäisin Tukholman vihreänä keitaana. Se on suosittu kohde kävelyille, uimiselle sekä piknikeille.


title: Valaiden evoluutio

text: Valaiden evoluutio on eräs erikoistapaus maanisäkkäiden sopeutumista vesielämään viimeisen 50 miljoonan vuoden aikana. Valaat on pitkään tiedetty nisäkkäiksi, ja eräillä nykyaikaistenkin valaslajien edustajilla on joskus harvinaisena oireyhtymänä surkastuneet takaraajantyngät. Valailta löytyvät myös lantioluun erittäin pienet ja selkärangasta irralliset surkastumat.


title: Valaiden evoluutio

text: Muita vesielämään sopeutuneita nisäkkäitä valaiden ohella ovat hylkeet ja sireenieläimet, mutta nämä kolme ryhmää eivät ole sukua keskenään, vaan kukin ryhmä on kehittynyt toisistaan riippumatta eri kantamuodoista. Vesielämään sopeutuneista nisäkkäistä hylkeet ovat petoeläinten yksi heimo, ja sireenieläinten lähimpiä eläviä sukulaisia ovat norsueläimet ja hieman etäisempiä sukulaisia tamaanit. Valaiden on puolestaan todettu olevan läheistä sukua sorkkaeläimille, ja uusimmat tutkimukset ovat osoittaneet, että niiden lähimpiä eläviä sukulaisia sorkkaeläinten joukossa ovat virtahevot, jotka itse asiassa ovat läheisempää sukua valaille kuin muille sorkkaeläimille. Näin sorkkaeläimiä ("Artiodactyla") ei uusimpien tutkimusten perusteella enää voida pitää monofyleettisenä ryhmänä, vaan kaikki sorkkaeläimet kattava monofyleettinen ryhmä muodostuu vasta sorkkaeläimistä yhdessä valaitten kanssa. Tämän "Cetartiodactyla"-kehityslinjan sisällä virtahevot ja valaat omana ryhmänään yhdessä sikaeläinten ("Suina"), märehtijöiden ja kamelieläinten kanssa muodostavat yhden sen neljästä nykyään elossa olevasta monofyleettisestä pääkehityslinjasta.


title: Valaiden evoluutio

text: Vuonna 1983 löytyi Pakistanista vanhimman siihen mennessä tunnetun valaan "Pakicetuksen" kallo 52 miljoonan vuoden takaa. Kallon anatomia kertoi siirtymävaiheesta maaelämästä vesielämään. Tämän valaan kuuloluut eivät olleet kehittyneet vedenalaiseen kuulemiseen, kuten myöhempien valaiden.


title: Valaiden evoluutio

text: 1990 löytyi ensimmäinen täydellinen valaan takaraajan luusto useine varpaineen, yhdistyneenä fossiloituneeseen luurankoon. Nämä jalat kuuluivat basilosaurukselle, joka eli kymmenisen miljoonaa vuotta "Pakicetuksen" jälkeen. Nämä raajat eivät kuitenkaan soveltuneet kävelyyn.


title: Valaiden evoluutio

text: 1993 löytyi lopulta Pakistanista muinainen valas "Indocetus ramani", jonka raajat soveltuivat maaelämään, joskin olivat erittäin kömpelöt. Nämä valaat pystyivät luustostaan päätellen kulkemaan maalla nykyisiä hylkeitä paremmin.


title: Valaiden evoluutio

text: 1994 löytyi Pakistanista valas "Ambulocetus natans", joka nimettiin käveleväksi valaaksi ominaisuuksiensa herättämän innostuksen perusteella. Tämä valas kykeni täysin maaelämään. Sillä oli voimakas lantio, joka tuki valtavia, voimakkaita jalkoja. Sen varpaat päättyivät jonkinlaisiin sorkkiin tai sorkkien surkastumiin. Sillä oli pyrstön tilalla pitkä häntä, ja se ui ilmeisesti räpylämäisten takaraajojensa avulla samaan tapaan kuin nykyajan hylkeet. Valas oli pienempi kuin valtaosa nykyajan valaista, suunnilleen ison merinorsun kokoinen. Valaiden esi-isäksi sen tunnisti kuitenkin valaille tyypillisestä pääkallosta ja luuston ilmeisistä yhteyksistä muihin valasfossiileihin.


title: Valaiden evoluutio

text: Tätä ratkaisevaa valaslöytöä täydensi vielä toinen, kolmisen miljoonaa vuotta uudempi valaslaji "Rodhocetus casrani", joka oli hieman "Ambulocetusta" paremmin merielämään sopeutunut. "Ambulocetus natans" löydettiin muinaisesta jokisuistosta, jossa maaeläimen oli edullista käydä vedessä, hampaistaan päätellen ehkä saalistamassa kalaa. Sen sijaan "Rodhocetus casranin" jäänteet löytyivät merisedimentistä. Kolmen miljoonan vuoden aikana valaiden esi-isät olivat siis siirtyneet matalasta rantavedestä syviin vesiin.


title: Valaiden evoluutio

text: Löydetyt valasfossiilit muodostavat ajoitetun, aukottoman aikajanan vaihe vaiheelta merielämään sopeutuneemmista eläimistä, sorkallisista maaeläimistä nykyvalaisiin. Fossiileista voidaan myös seurata yksittäisten elinten, kuten kuuloluiden kehitystä maahan sopeutuneesta välivaiheen kautta mereen sopeutuneeseen. Kyseessä on yksi parhaista evoluutioprosessia kuvaavista löytösarjoista.


title: Valaiden evoluutio

text: Valaat ovat kehittyneet maanisäkkäistä asteittain viimeisen 50 miljoonan vuoden aikana. Sopeutumisen vesielämään käynnisti luultavasti maanisäkkäiden kyky pyydystää ravintoaan vedestä. Valaitten esi-isinä pidetään mesonychidejä, jotka olivat varhaisia petosorkkaeläimiä. Monia merinisäkkään ja maanisäkkään välimuotoina pidettyjä fossiileja on ajoitettu varsinkin eoseenikaudelle.


title: Valaiden evoluutio

text: Fossiilien perusteella nisäkkäät sopeutuivat 15 miljoonassa vuodessa maaelämästä merielämään. 53 miljoonaa vuotta sitten elänyt, ruumiiltaan pitkulainen "Pakicetus" käveli vielä neljällä jalalla. Krokotiilia muistuttanut "Ambulocetus" oli jo selvästi puoliksi vesinisäkäs, mutta sillä oli vielä neljä pitkää raajaa. "Protocetidi"-sukuun kuuluneet muun muassa 47 miljoonan vuoden takainen "Rodhocetus" ja varsinkin "Protocetus" näyttivät hyvin paljon valailta. Eoseenikaudella eläneistä, hammasvalaita muistuttaneista eläimistä tunnetaan parhaiten ankeriasta muistuttanut basilosaurus. Varsinaisten valaiden kehitys alkoi varhaisella oligoseenikaudella, jolloin kehittyi "Squalodon" ja sen kaltaisia squalodontteja. Näistä haarautuivat hammasvalaat ja hetulavalaat.


title: Valaiden evoluutio

text: Varhaiset delfiinit, muun muassa Kentriodon, kehittyivät seuraavalla mioseenikaudella. Varhaisella mioseenilla kukoistivatkin monet delfiinityypit. Jättimäiset nykyisen tyyppiset hetulavalaat ilmestyivät keskimioseenilla. "Cetotherium" oli varhainen hetulavalasheimo noin 15 miljoonaa vuotta sitten mioseenilla.


title: Pikakamera

text: Pikakamera on Polaroidin kehittämä kameratyyppi, missä kameran objektiivin keräämä valo heijastetaan positiivikuvaksi itsekehittyvälle valokuva-arkille. Pikakamerassa ei ole filmirullaa kuten esimerkiksi kinokamerassa, vaan jokainen positiivikuvaksi kehittyvä valokuva on erillinen arkki. Esimerkiksi suosituissa Polaroid SX-70 ja 600-sarjan pikakameroissa käytetään 8 kuvan kasettia.


title: Pikakamera

text: "Polaroid" on yleisesti tunnettu nimitys kaikille pikakameroille ja niiden tuottamille valkoreunuksisille valokuville. Sen lisäksi englanninkielisissä maissa kamera tunnetaan myös nimellä "land camera" viitaten Polaroid-yrityksen perustajaan ja yhteen sen tärkeimmistä tutkijoista, Edwin H. Landiin.


title: Pikakamera

text: Polaroidin jälkeen myös Kodak kehitti Kodamatic-pikakameran, mutta hävisi Polaroidille oikeudessa 1986. Kodak joutui lopettamaan valmistuksensa ja tarjosi pikakameransa ostajille hyvitykseksi halvan kinokoon taskukameran.


title: Pikakamera

text: Petters Group Worldwiden vuonna 2005 ostama Polaroid lopetti pikakameroiden ja -filmin valmistuksen 2009. Polaroid tarjosi tilalle PoGo-kameroita, jotka ovat muutoin tavallisia digikameroita, mutta pystyvät tulostamaan valokuvat heti niiden ottamisen jälkeen.


title: Pikakamera

text: The Impossible Project aloitti tutkimus- ja valmistusprojektin uusien filmien tuottamiseksi saaden yhteistyöapua niin Polaroidin vanhoilta työntekijöiltä kuin Ilford Photo -kameratuotteiden valmistajalta. Vuonna 2010 Polaroid pyörsi virheelliseksi osoittautuneen päätöksensä ja alkoi uudestaan tuottaa sekä kameroita että filmiä. Myös Fujifilm on nykyään mukana niin pikakameroiden kuin filminkin valmistuksessa lippulaivanaan Instax-pikakamerasarja.


title: Pikakamera

text: Pikakameran ominaisuutta tuottaa kuva nopeasti luultiin tarvittavan nykyään harvoin, koska digitaalikameralla kuvan saa myös heti näkyviin. Tämän vuoksi pikakameroita pidettiin väistyvään valokuvaustekniikkaan kuuluvana, vanhentuneena tekniikkana. Vannoutunut harrastajakunta onnistui kuitenkin pitämään pikakamerat elossa ja jopa kasvattamaan niiden suosiota. The Impossible Projectin lisäksi perustettiin myös Save Polaroid -yhteisö, joka tähtäsi pikakamera-harrastuksen elvyttämiseen. Save Polaroid päätti toimintansa tuotannon alettua uudelleen.


title: Pikakamera

text: Jopa Polaroid itse myönsi virheensä ja aloitti jälleen sarjatuotannon. 5.1.2010 Polaroid nimitti Lady Gagan taiteelliseksi johtajakseen kasvattaen mielenkiintoa niin klassista merkkiä kuin pikakuvaustakin kohtaan. Nykyään Polaroid ylläpitää myös The Movement -yhteisöpalvelua, jonka tehtävänä on ylläpitää ja edistää pikakuvausharrastusta.


title: Pikakamera

text: Taiteilijoiden ja harrastajien lisäksi pikakamerat ovat löytäneet pienen markkinaraon turistikuvaajien joukossa. He kiertelevät suosituilla turistialueilla tarjoten välitöntä valokuvusapalvelua niin matkustajille kuin paikallisillekin.


title: Taskukamera

text: Taskukameraksi () kutsutaan taskuun sopivaa kameraa. Aikaisemmin suuri osa kameroista oli suurikokoisia, minkä vuoksi käsite "pokkari" oli myynnillisesti tarpeellinen. Vuosisadan alussa Leica kehitti taskukokoisen kinokameran.


title: Diaprojektori

text: Diaprojektori on laite, jolla heijastetaan diafilmistä kehitettyjä positiivikuvia valkokankaalle. Harrastajakuvaajat kuvasivat aikaisemmin paljon diafilmille sen hyvän värien toiston takia ja projektori oli yleinen esitysväline. Lisäksi diaprojektoreita on käytetty paljon esitelmöinnin ja opettamisen tukena.


title: Diaprojektori

text: Vanhimmissa projektoreissa kukin kuva asetettiin yksi kerrallaan kuvanpitimeen. Myöhemmissä malleissa 20–100 kuvaa saatettiin asettaa valmiiksi suoraan tai renkaan muotoiseen kasettiin. Diaprojektorin hankaluutena on, että se yleensä edellyttää esitystilan merkittävää pimentämistä, jollei projektorissa ole erityisen tehokasta lamppua.


title: Diaprojektori

text: Yleisimmät projektorilla esitettävät diakoot ovat 24 × 36 mm (kinofilmikoko) ja 56 × 56 mm. Myös tätä pienempiä ja suurempia diakokoja näytettiin projektorilla. Suurikokoiset diat antavat yhä huomattavasti paremman kuvanlaadun kuin tavalliset videoprojektorit.


title: Diaprojektori

text: 1970–1980-luvuilla rakennettiin kinokoolle usean (jopa yli sadan) diaprojektorin kokonaisuuksia, joita sähköisesti ohjaamalla toteutettiin niin sanottuja multivisio-ohjelmia erityisesti yritysesittelyiksi ja muuhun markkinointiviestinnän käyttöön.


title: Diaprojektori

text: Diaprojektorit ja multivisiot ovat paljolti korvautuneet esitysgrafikkaohjelmilla ja esitysgrafiikkaa heijastavilla videoprojektoreilla.


title: Don Ameche

text: Don Ameche, alkuperäiseltä nimeltään Dominic Felix Amici, (31. toukokuuta 1908 Kenosha, Wisconsin – 6. joulukuuta 1993 Scottsdale, Arizona) oli yhdysvaltalainen näyttelijä, joka esiintyi 1930-luvulla alkaneella urallaan niin elokuvissa, televisiossa, teatterissa kuin radiossakin.


title: Don Ameche

text: Ameche aloitti uransa vaudevillenäyttelijänä Texas Guinanin rinnalla. Elokuva-alalle hän siirtyi saatuaan potkut Guinanilta. Ensiesiintymisensä valkokankaalla Ameche teki vuonna 1935 ja vuosikymmenen loppuun mennessä hän oli noussut yhdeksi Hollywoodin johtavista näyttelijöistä. Hän esiintyi muun muassa elokuvissa "Alexanderin jazzyhtye" (1938), "Kestävä rakkaus" (1939) ja "Taivas odottakoon" (1943). Hänen roolinsa puhelimen keksijänä Alexander Graham Bellinä "Kestävässä rakkaudessa" jäi yleisön mieleen niin vahvasti, että elokuvaa seuranneina vuosina monet amerikkalaiset nimittivät puhelinta leikkisästi ”Amecheksi”.


title: Don Ameche

text: 1940-luvun jälkeen Ameche näytteli vain muutamassa elokuvassa. Hän teki kuitenkin pitkän ja maineikkaan uran radiossa Frances Langfordin vastanäyttelijänä. Lähes kolmen vuosikymmenen poissaolon jälkeen hän nousi jälleen parrasvaloihin elokuvasta "Vaihtokaupat" vuonna 1983. Ameche sai yhdessä toisen veteraaninäyttelijä Ralph Bellamyn kanssa loistavat arvostelut.


title: Don Ameche

text: Vuoden 1985 elokuvasta "Cocoon – nuoruudenlähde" Ameche sai Oscarin parhaasta miessivuosasta. Hän jatkoi näyttelemistä aina kuolemaansa asti. Amechen viimeiseksi elokuvaksi jäi vuonna 1994 ensi-iltansa saanut "Corrina – rakkauden laulu", jonka kohtaukset hän sai kuvattua vain hiukan ennen kuolemaansa.


title: Don Ameche

text: Ameche kuoli 6. joulukuuta 1993 eturauhassyöpään. Hän oli vuodesta 1932 lähtien naimisissa Honore Prendergastin kanssa ja he saivat kuusi lasta. Amechella on tähti Hollywood Walk of Famella osoitteessa 6313 Hollywood Boulevard.


title: Don Ameche

text: Myös Amechen pikkuveli Jim Ameche oli näyttelijä.


title: Osoitinkynä

text: Osoitinkynä tai ohjauskynä () on kosketusnäyttöä varten käytettävä pehmeäkärkinen kynä, jolla annetaan yleensä kämmentietokoneelle käskyjä koskettamalla sen näyttöä. Osoitinkynä korvaa tietokonehiiren käyttöä tai kosketuslevyn käyttöä pienikokoisissa kämmentietokoneissa.


title: Osoitinkynä

text: Laitteiden mukana tulee niille tyypillinen osoitinkynä. Jotkut kynävalmistajat ovat myös kehittäneet yleiskäyttöisiä yhdistelmäkyniä, joissa on mustesäiliökynän ja lyijytäytekynän lisäksi kolmantena vaihtoehtona myös osoitinkynä.


title: Ralf Bartels

text: Ralf Bartels (s. 21. helmikuuta 1978 Malchin, Saksan demokraattinen tasavalta) on saksalainen kuulantyöntäjä, moninkertainen arvokisamitalisti.


title: Ralf Bartels

text: Bartels voitti junioreiden maailmanmestaruuden 1996 ja Euroopan-mestaruuden 1997. Hän saavutti pronssia Münchenin EM-kilpailuissa 2002 tuloksella 20,58 ja oli samana vuonna kolmas myös maailmancupissa työnnettyään 20,67. Pariisin MM-kilpailuissa 2003 hän sijoittui viidenneksi ja Ateenan olympialaisissa 2004 kahdeksanneksi. Vuonna 2005 hän voitti Euroopan cupin tuloksella 20,76 ja sai pronssia Helsingin MM-kilpailuissa työnnettyään 20,99.


title: Ralf Bartels

text: Bartels voitti Euroopan-mestaruuden Göteborgissa 2006 tuloksella 21,13. Myöhemmin samana kesänä hän voitti maailmancupin työnnettyään 20,67. Osakan MM-kilpailuissa 2007 hän oli seitsemäs. Vuoden 2009 sisäratojen Euroopan-mestaruuskilpailuissa Torinossa Bartels voitti pronssia tuloksella 20,39 metriä. Saman vuoden Berliinin MM-kilpailuissa hän oli niin ikään kolmas työnnettyään kolmannella kierroksella ulkorataennätyksensä 21,37. Hallissa hän on työntänyt tätäkin pidemmälle, sillä vuoden 2010 sisäratojen MM-kilpailuissa Dohassa hän työnsi pronssille tuloksella 21,44 m. Barcelonan EM-kilpailuissa 2010 Bartels sijoittui kolmanneksi tuloksella 20,93 m, ja Pariisin sisäratojen EM-kilpailuissa 2011 hän voitti kultaa tuloksella 21,16 metriä. Daegun MM-kilpailuissa 2011 hän oli kymmenes. Lontoon olympialaisissa 2012 hän karsiutui loppukilpailusta. Göteborgin sisäratojen EM-kilpailuissa 2013 hän sijoittui neljänneksi tuloksella 20,16 m.


title: Ralf Bartels

text: Bartels on voittanut Saksan mestaruuden ulkoradoilla vuosina 2002–2006 ja 2008–2010 sekä sisäradoilla vuosina 2003, 2004, 2006, 2009, 2010 ja 2013.


title: Ralf Bartels

text: Bartels on ammatiltaan sotilas. Hän on 186 senttimetriä pitkä ja 125-kiloinen.


title: Ralf Bartels

text: Lähde: IAAF


title: Reimersholme

text: Reimersholme on yksi Ruotsin pääkaupungin Tukholman kaupunginosista sekä saarista. Se sijaitsee kaupungin keskustan alueella, Långholmenin vieressä, ja kuuluu hallinnollisesti Södermalmin kaupunginosa-alueeseen. Kaupunginosa on muodostettu vuonna 1926. Siellä asuu noin 2250 ihmistä, ja se on pinta-alaltaan 0,16 neliökilometrin suuruinen.


title: Reimersholme

text: Reimersholme on aikaisemmalta nimeltään Räkneholmen, nykyisen nimensä se sai 24. kesäkuuta 1798 hatuntekijä ja tuomari Anders Reimersin mukaan. Hän omisti maatilan kaupunginosan itäisellä puoliskolla.


title: Reimersholme

text: Saaren nykyinen rakennuskanta muodostuu vuosina 1942–1946 rakennetuista kahdeksankerroksisista asuinkerrostaloista sekä raatimies Reimerin vuonna 1794 valmistuneesta huvilasta. Asuintalojen tilalla oli aiemmin L. O. Smithin pirtutehdas. Silta Södermalmilta Reimersholmeen valmistui 1870. Nykyinen silta on 39 metriä pitkä ja 13 metriä leveä.


title: Raedwald

text: Raedwald (Rædwald) (kuollut noin 624 tai 625) oli Itä-Anglian kuningas noin vuodesta 599 kuolemaansa asti. Hän oli Tytilan (Tytilus/Tyttla) poika ja Wuffan (Uuffa) pojanpoika. Raedwaldin hallinnon aikana East Anglian valta oli voimakkaimmillaan. Beda Venerabilis kertoo hänen hallineen "imperium"ia anglosaksien kuningaskuntien keskuudessa. 800-luvun lopun "Anglosaksien kronikka" mainitsee hänen olevan arvoltaan "bretwalda". Raedwaldia pidetään vahvimpana ehdokkaana hallitsijaksi, joka on haudattu vuonna 1939 löydettyyn Sutton Hoon venehautaan.